Umrah DIY, Ini 7 Perkara Penting Yang Ingin Saya Kongsikan

Syukur Alhamdulillah ibu bapa dnb adik perempuan saya selamat sampai di Malaysia hari Isnin yang lalu. Sedikit kesibukan mengemas rumah menyebabkan saya tak dapat memenuhi beberapa hajat jemaah untuk berjumpa.

Ramai yang bertanya tentang perjalanan umrah keluarga saya. Jadi saya ingin berkongsi sedikit pengalaman menguruskan umrah DIY (Do-it-Yourself). Pengalaman pertama umrah DIY saya adalah pada Ramadan 2014.

Ketika itu saya bawa bersama anak saya Medina yang berusia 9 bulan dan ahli keluarga saya seramai 4 orang. Suami waktu itu sudah 4 tahun menetap di Mekah.

Perkara yang perlu diuruskan secara DIY:

Anda perlu hantar dokumen lengkap untuk memohon visa umrah melalui agensi yang diiktiraf. Sila rujuk di intranet.jawhar.gov.my. Proses ini mengambil masa antara 3 ke 7 hari waktu bekerja dan anda perlu lampirkan tiket penerbangan dan hotel yang sudah ditempah.

Tempoh visa ini membolehkan anda berada sedikit lama di Mekah dan Madinah iaitu selama 15 hari (13 hari untuk tempoh bermalam dan 2 hari perjalanan pergi / balik). Berbeza dengan keluarga saya, mereka datang dengan menggunakan Visa Bisnes.

Ada masanya tiket penerbangan adalah murah terutama bila ada promosi. Tiket kelas ekonomi daripada pelbagai syarikat penerbangan antarabangsa dan anda boleh pilih sama ada mahu yang transit, atau penerbangan terus. Selalunya yang transit lebih murah berbanding penerbangan terus.

Sewaktu saya tempah tiket Business Class Saudi Airlines,  keluarga saya berlepas dari Kuala Lumpur – Jeddah dan sewaktu pulang pula melalui Madinah – Kuala Lumpur. Harganya RM5,100.00 seorang. Alhamdulillah ini adalah harga promosi bagi kelas bisnes. Tiket ditempah 3 minggu sebelum mereka berangkat ke Mekah.

Untuk perbandingan harga tiket penerbangan anda boleh semak di aplikasi SkyScanner.com.

Pilihan di tangan anda. Ada banyak hotel 5 bintang di Mekah dan Madinah yang menawarkan harga yang murah. Anda boleh pilih sama ada mahu yang dekat atau sedikit jauh daripada Masjidil Haram dan Masjid Nabawi.

Ketika di Mekah, keluarga saya tinggal di Makkah Royal Clock Tower A Fairmont Hotel selama 5 hari 4 malam dan di Madinah pula di Al Anwar Movenpick selama 3 hari 2 malam.

Kelebihan DIY ini anda boleh pilih hotel sendiri mengikut bajet dan keselesaan. Ada bilik yang boleh nampak view Kaabah. Juga tiada had berapa orang satu bilik.

Aanda dapat duduk satu keluarga sebilik tanpa perlu berpisah suami, isteri dan anak-anak. Kebanyakan hotel-hotel di sekitar Ajyad sudah penuh dan telah disewa kepada agensi travel tertentu yang menempatkan rombongan jemaah umrah.

Antara hotel di Menara Jam Abraj Al Bait (ZamZam Tower) dan sekitar dataran Masjidil Haram yang saya sarankan:

Hotel di Madinah berhadapan pintu Gate 25 (Raudah):

Saya tinggal di Mekah jadi untuk kenderaan saya hanya  gunakan kereta suami untuk ziarah dan sebagainya. Kami juga ada kenalan yang menawarkan khidmat ground-handling di Mekah dan Madinah. Mereka ini adalah penduduk dan pelajar Malaysia yang tinggal di sini.

Secara tidak langsung ini menjadi salah satu sumber rezeki buat mereka juga. Selain daripada itu anda juga boleh gunakan perkhidmatan teksi dengan download aplikasi teksi Careem . Ia sama seperti Uber Malaysia. Di sini ingin saya tekankan pentingnya anda tahu tarif harga dengan kadar tertentu agar tidak ditipu oleh pemandu teksi.

Dari Mekah ke Madinah anda boleh naik bas VIP Saptco dengan harga 110 riyal seorang (ada wifi, makanan ringan, pramusaji / pelayan dan tandas) atau melalui penerbangan domestik Jeddah – Madinah / Madinah – Jeddah. Kadar sewa kenderaan bersama pemandu bergantung kepada jenis kenderaan GMC, Van atau sedan.

Jangan khuatir, ramai mutawif di Mekah dan Madinah yang memberi khidmat sebagai mutawif umrah dan ziarah. Pelajar-pelajar Malaysia di Mekah dan Madinah juga semestinya fasih dengan sejarah di kedua-dua Tanah Haram.

Banyak restoran dan kiosk yang menjual makanan di sekitar Masjidil Haram, Safwa Tower tingkat 2 dan ZamZam Tower tingkat 3. Biasanya penginapan di hotel sudah termasuk sarapan pagi. Jadi untuk tengah hari dan makan malam boleh beli ikut selera. Di Madinah banyak kiosk dan restoran di sekitar hotel.

Ikut keselesaan dan MASA anda sendiri. Ini adalah kelebihan DIY kerana tidak perlu mengikut jadual dari agensi tarvel. Ada privasi untuk keluarga sendiri dan tidak terikat dengan kesuntukan masa menguruskan anak dan ahli keluarga yang kurang sihat.

Ziarah serta umrah sunat boleh dilakukan ikut masa dan kemampuan. Bagi yang sudah beberapa kali menunaikan umrah mungkin mahu meneroka kawasan ziarah yang lain seperti Taif dan Jeddah.

Baca: Bagaimana Kami Buat Umrah DIY Selama 10 Hari (Bahagian 1)

1. Umrah DIY tidak disyorkan kepada jemaah yang baru pertama kali menunaikan ibadah umrah. Ambil pakej dari pihak travel agensi bagi memudahkan perjalanan dan pergerakan anda sewaktu pertama kali ke sini.

2. Umrah DIY ini hanya sesuai buat jemaah yang sudah mempunyai pengalaman dengan umrah pertama sahaja. Atau lebih baik sudah beberapa kali menunaikan umrah dan mahukan perjalanan ibadah yang lebih privasi bersama ahli keluarga.

3. Risiko amat tinggi. Rajinkan membaca, menelaah ilmu yang melibatkan umrah. Banyakkan kajian dan belajar apakah yang mesti dilakukan di sini.

4. Jika berlaku kecemasan melibatkan kemalangan dan kematian perlu terus hubungi pihak Konsulat Malaysia di Jeddah. Terdapat banyak farmasi berdekatan untuk mendapatkan ubat-ubatan. Atau boleh ke Abraj Clinic di Tingkat P11 ZamZam Tower untuk mendapatkan rawatan pesakit luar.

5. Kenalan di Mekah dan Madinah. Jalinkan silaturrahim dengan rakyat Malaysia yang menetap di Tanah Haram. Dengan ini anda boleh bertanya pendapat dan pandangan yang pelbagai daripada mereka. Pastikan maklumat dan sumber yang anda perolehi adalah SAHIH & TEPAT. Tidak semua yang menetap di Tanah Haram tahu prosedur atau tertib umrah. Bertanyalah kepada yang mahir.

KOS keseluruhan? Anda pilih, anda rancang mengikut kemampuan.

Umrah adalah perjalanan ibadah, bukan perjalanan untuk bersiar-siar atau melancong. Hadirkan diri ke kursus-kursus umrah yang dianjurkan sebelum berangkat ke tanah suci. Dalami ilmu dan rajinkan menelaah bacaan yang berkaitan dengan umrah agar ibadah anda tidak menjadi sia-sia.

Umrah DIY atau pakej sama sahaja. Keyakinan dan kebergantungan anda kepada Allah SWT adalah yang utama. Juga, rezeki setiap hambaNya berbeza-beza, ada yang diuji dengan dugaan dan ada juga yang dipermudahkan. Kuncinya adalah DOA.

Saya mohon maaf kepada kenalan yang menerajui travel agensi jika tidak senang dengan perkongsian mengenai umrah DiY ini. Yang baik dan bermanfaat jadi kan panduan.

Baca lagi: Umrah DIY Memang Murah Tapi Pertimbangkan 7 Risiko Ini Dulu


Mahu Gembirakan Ibu Ayah, Gadis Wartawan Ini Sanggup Belajar Sambil Bekerja

Bagi mereka yang bekerja sebagai wartawan pastinya tahu kesibukan bagaimana yang perlu ditempuh dalam kerjaya ini. Ditambah apabila perlu mengejar deadline bagi setiap tugasan, dan di waktu yang sama adakalanya dihantar membuat liutan di luar kawasan (dan di luar negara).

Begitulah yang dilalui oleh Cik Zairina Zainudin yang bekerja sebagai wartawan. Namun apa yang menarik, di sebalik segala kesibukan tersebut beliau membulatkan tekad untuk menyambung pengajian di peringkat Master in Integration Marketing and Communication.

Pengajian Zairina kini telah pun memasuki semester ke 5. Dan ujar gadis ini, “sekarang saya tengah tunggu keputusan peperiksaan. Maknanya dah 2 tahun setengah saya belajar dan masuk ke kelas.”

Menurut Zairina bekerja sambil belajar bukan perkara yang mudah. “Saya percaya mereka yang mengambil langkah 2 dalam 1 ini banyak melakukan pengorbanan, baik dari segi masa, wang ringgit hingga kepada keperluan sosial.”

Bagi Zairina sendiri, cabaran paling besar yang perlu dihadapi adalah pembahagian masa.”Kerjaya saya sebagai seorang wartawan amat mencabar sebab jadual waktu kerja tidak menentu. Kerja membuat liputan perlu mengikut masa acara majlis dan terikat dengan VIP.  Andai kata VIP datang lambat ke majlis, waktu program akan ‘lari’ membuatkan masa yang sepatutnya ada untuk menghadiri kelas malam terganggu.”

Hujung minggu juga bagi Zairina bukanlah waktu untuk berehat. “Kalau cerita hujung minggu pula, belum tentu dapat cuti sabtu dan ahad. Kadang-kadang kena kerja secara kecemasan kerana faktor staff  tak cukup, kawan jatuh sakit dan adakala kerana banyak perkara dan berita perlu dibuat liputan.”

Pernah juga Zairina dihantar bertugas ke luar negara di saat-saat akhir dan ini turut menjejaskan perancangan beliau untuk menyiapkan tugasan belajar mengikut masa yang telah diperuntukan.

“Ada ketika saya perlu melakukan liputan luar negara secara mengejut seperti lagi seminggu sebelum tarikh fly, baru organiser hantar surat jemputan. Kena pula saya yang ditugaskan oleh boss sebab giliran memang dah sampai pada nama saya.”

Malahan menurut Zairina, dalam banyak keadaan beliau perlu mengutamakan tugas hakiki sebagai wartawan melebihi tugasan belajar kerana ia merupakan satu tanggungjawab yang mesti dilaksanakan.

“Pernah juga saya minta maaf pada ahli kumpulan (study group) sebab tak dapat turut serta untuk ‘group presentation‘ gara-gara jemputan saat akhir untuk membuat liputan. Bila begini saya redha saja kalau professor cakap markah saya akan diberi secara pro-rate. Bahayanya di sini adalah saya tak tahu sejauh mana persediaan ahli kumpulan yang lain. Tetapi daripada dapat markah kosong, lebih baik pro-rate.”

Bertugas di luar negara memang menyeronokkan. Apatah lagi jika di waktu yang sama dapat turut berjalan dan melihat tempat orang. Tetapi bagi Zairina, ia turut datang bersama cabaran lain.

“Kalau cerita bab travel lagi lah. Kalau buat liputan di luar negara selalunya pihak organiser mesti akan bawa jalan-jalan sikit kat mana-mana tempat menarik kat negara tu. Saya ingat lagi, boss pernah tawarkan saya job ke Turki. Seronoknya Allah sahaja yang tahu sebab saya belum pernah ke Turki.

Mungkin ini masa untuk saya merayap dan melihat Turki secara sampingan. Tapi keseronokan tu tak lama bila mana boss maklumkan tarikh job, saya terus down sebab tarikh tu beretmbung dengan tarikh peperiksaan. Sentap.”

Minat travel dan cabaran antara kerjaya vs belajar

Sebagai seorang yang minat mengembara pastinya ada ketika Zairina juga ingin meluangkan masa bagi melakukan aktiviti yang digemari ini. Menurut Zairina beliau perlu bijak memilih masa.

“Kerjaya wartawan ni bukan setiap masa free. Ada ketikanya cuti beku. Bukan seminggu, tapi sebulan dua. Sebagai contoh, bila tiket kapal terbang dah beli dan dah dekat masa nak travel tiba-tiba banjir besar berlaku. Secara automatik cuti dibekukan. Malahan yang sedang bercuti pun dipanggil bertugas.”

Contoh lain yang turut dikongsikan Zairina adalah bila melibatkan acara tahunan. Pada Oktober setiap tahun adalah bulan pembentangan bajet negara tapi tarikhnya tidak tetap. Maka sepanjang sebulan ini cuti beliau dibekukan. Begitu juga bila melibatkan pilihanraya, acara sukan peringkat antarabangsa, dan lain-lain lagi.

Baca: Bagaimana Travel Sambil Jalankan Misi Kerja Amal Beri Kepuasan Berbeza Kepada Gadis Ini

Bagi Zairina sendiri, beliau tidak kisah bila perlu korbankan masa demi melanjutkan pelajaran sambil bekerja. Malahan hujung minggu Zairina lebih banyak dihabiskan sama ada di depan laptop dan buku-buku di rumah atau menelaah di Perpustakaan Negara bagi menyiapkan tugasan master.

“Dulu balik kerja boleh layan cerita-cerita Korea dan drama Melayu di waktu malam. Hujung minggu pula boleh keluar dengan kawan-kawan dan keluarga, hang out dan makan-makan. Sekarang semua tu jadi terbatas.”

Ujar Zairina beliau beruntung kerana keluarga sangat memahami situasi yang sedang dilalui. “Bila tengok saya sibuk bukak buku, duduk depan laptop, masing-masing akan faham bendera ‘Jangan Kacau’ sedang berkibar.

Paling terasa bila mak ajak teman pergi kenduri atau majlis keramaian, saya kerap terpaksa tolak sebab nak peruntukkan masa untuk assignment atau bertembungdengan kelas. Waktu bersosial dengan keluarga juga jadi terhad.”

Faktor mendorong Zairina sambung belajar

Mak ayah saya bukan orang senang. Perit jerih mereka mencari duit sekolah kan kami adik-beradik jadi pendorong saya untuk sentiasa belajar. Saya pasang niat, belajar betul-betul. Kalau tak pandai tak apa. Janji jangan malas dan sentiasa ada keingingan untuk belajar.

Di situ saya akan push diri untuk menjadi lebih baik. Saya bercita-cita paling kurang belajar sampai dapat genggam Master. Ada rezeki, mungkin saya pertimbangkan PHD.

Sewaktu konvokesyen ijazah (pengajian International Business Management di UUM), saya tengok ekspresi mak dan ayah. Tergambar kegembiraan di wajah mereka bila dapat turut serta majlis graduasi saya. Seperti ibu bapa yang lain, mereka juga barangkali bangga anak terima ijazah. Jadi inilah satu lagi faktor yang buat saya nak siapkan Master. Saya nak mereka terus bangga dengan pencapaian saya.

Mengakhiri perkongsian, menurut Zairina beliau bakal menempuh thesis yang mesti disiapkan pada semester depan. Jika semuanya berjalan lancar, insya allah Zairina akan menamatkan Master dan menyambut graduasi pada bulan September atau Oktober tahun ini.

Kami di Vocket mendoakan agar Zairina berjaya dengan cemerlang dan dapat mengembirakan ibubapa beliau sekali lagi. Melihat orang tua tersenyum dengan pencapaian kita adalah satu nikmat yang sukar digambarkan dengan kata-kata. Segala jerih payah dan lelah yang ditempuh terasa hilang bila melihat mereka riak wajah bangga mereka di hari graduasi.

Baca lagi: Kisah Silam Ayah Buat Saya Mahu Harumkan Namanya Dalam Bidang Sains


Mahu Gunting Rambut Dan Melepak Antara Sebab Rakyat AS Tolak Kuarantin Di Rumah

Beratus orang di Amerika Syarikat telah turun ke jalan raya bagi menunjukkan rasa tidak puas hati terhadap perintah penguncian yang dilaksanakan bagi membendung wabak COVID-19 di sana.

Di dalam video yang dimuat naik oleh NowThis Politics, sesetengah dari mereka menuduh COVID-19 adalah propaganda yang diheboh-hebohkan oleh pihak media, sambil menyatakan bahawa tiada pademik yang berlaku di AS.

Manakala seorang wanita pula kelihatan menyatakan ketidakpuasan hati apabila tidak dapat melakukan aktiviti harian antaranya memotong rambut dan bekerja sejak perintah penguncian dikuatkuasakan.

Trump dalam satu kenyataan semalam telah mempertahankan para penunjukkan perasaan sambil berkata, “Ini adalah orang-orang hebat,” kata presiden AS pada sidang media semalam, ketika jumlah kematian di AS akibat COVID-19 melebihi 40.000. “Mereka mahu kembali. Mereka mahukan hidup mereka kembali. Kehidupan mereka diambil dari mereka.”

Untuk bacaan lanjut mengenai situasi COVID-19 di Amerika Syarikat, klik pautan di bawah.

Donald Trump ‘Berharap’ Jumlah Kematian Kes COVID-19 Di Amerika Syarikat Tidak Lebih 100,000

Donald Trump Namakan Bintang WWE, Vince McMahon Sebagai Penasihat Ekonomi Amerika Syarikat


Mahu Halang Cubaan Rentas Negeri, Polis Tambah Sekatan Di ‘Laluan Tikus’

Umum mengetahui pelaksanaan Perintah Kawalan Pergerakan di seluruh negara akan dijalankan secara rasmi bermula esok selepas pengumuman dilakukan oleh Perdana Menteri, Tan Sri Muhyiddin Yassin.

Jika sebelum ini, sekatan jalanraya banyak dilakukan di sempadan daerah dan negeri tetapi kali ini laluan tikus turut bakal dipantau. Bagi mengelakkan rakyat Malaysia merentas daerah atau negeri ketika musim perayaan, pihak Polis Diraja Malaysia (PDRM) sudah mengenal pasti laluan tikus di seluruh negara yang sering digunakan orang ramai.

Menurut Pengarah Keselamatan Dalam Negeri dan Ketenteraman Awam Bukit Aman, Datuk Seri Abd Rahim Jaafar mengatakan laluan-laluan tikus akan diletakkan penghadang batu dan kawat duri bagi mengelakkan penduduk rentas tanpa kebenaran.

Walau bagaimanapun, lokasi laluan yang ditutup tidak akan didedahkan kepada umum. Tambahnya, sekiranya ada individu yang cuba rentas tanpa kebenaran, pihaknya akan mengambil tindakan melakukan pemeriksaan dari rumah ke rumah.

Malah, jika didapati individu terlibat melakukan kesalahan, tindakan kompaun akan dikenakan berdasarkan peruntukan undang-undang yang ada. Sekatan yang dilakukan bukanlah untuk menyusahkan orang ramai tetapi untuk mengawal penularan pandemik COVID-19 dan berharap orang ramai akan mematuhi arahan kerajaan.

Untuk rekod, kes COVID-19 semalam mencatatkan 3,807 kes baru dengan 17 lagi kematian dalam tempoh yang sama, dengan keseluruhan 1,700 kematian terkumpul sehingga ke hari ini.

Tahukah anda bahawa anda tidak dibenar ziarah rumah ke rumah dan juga ziarah kubur? Klik pautan di bawah untuk ketahui lebih lanjut.

Anda Dilarang Ziarah Rumah Ke Rumah, Kubur Di Hari Aidilfitri Nanti

Masih Keluar Rumah Selepas ‘Swab Test’, Netizen Kecewa Sikap Tidak Endah Segelintir Rakyat

Malaysia Rekod Kes Pertama Varian COVID-19 Mutasi Berganda, Dibawa Masuk Menerusi Rakyat India


Mahu Halang Pengubahan Wang Haram, China Tutup Lebih 90% Operasi Perlombongan Bitcoin

Kriptowang sememangnya kerap kali dilabel sebagai mata wang digital atau mata wang masa depan. Teknologi yang berada pada mata wang ini beserta jumlah pembelinya yang tinggi membuatkan nilai sesebuah kriptowang melonjak naik.

Dalam pada itu, kenaikan kriptowang khususnya Bitcoin nampaknya terbantut baru-baru ini apabila China mengumumkan selaku negara paling aktif melombong Bitcoin menutup lebih 90% operasi di negara tersebut.

Lebih drastik, pihak kerajaan China turut mengarahkan syarikat pembekalan elektrik untuk memutus bekalan elektrik pada mana-mana lokasi yang disahkan melakukan aktiviti perlombongan Bitcoin.

Halangan yang dibuat turut memberi kesan kepada kriptowang yang lain selepas China turut mengumumkan pengharaman transaksi kriptowang di negara tersebut kerana khuatir digunakan untuk aktiviti melibatkan pengubahan wang secara haram.

Untuk pengetahuan, China sememangnya berhasrat untuk mengharamkan kriptowang di negara tersebut sejak dari tahun 2013 lagi namun baru sahaja berjaya direalisasikannya pada tahun ini.

Difahamkan pelombong Bitcoin di China kini mengalami kerugian besar selepas tidak lagi dapat beroperasi dan sedia mencari altenatif untuk memindah aktiviti perlombongan di negara luar seperti Russia.

Pengumuman yang dibuat telah memperlihatkan harga mata wang Bitcoin jatuh sebanyak 7.7% dalam tempoh 24 jam setakat artikel ditulis di mana harga 1 BTC kini ditawarkan pada harga $32,595 (~RM135,057.38).

Sekitar Februari lalu, Bill Gates pernah berpendapat Bitcoin adalah sangat bahaya dan mahu kriptowang ini diharamkan.

Bill Gates Dakwa Bitcoin Bahaya, Minta Ia Diharamkan

‘Terbuang’ Bitcoin Bernilai RM887 Juta, Lelaki Ini Tawar Ganjaran Lumayan Jika Ia Dijumpai Semula

Kalahkan Bitcoin, SafeMoon Muncul Sebagai Matawang Digital Paling Mendapat Perhatian Pelabur


Mahu Halang Penularan Wabak, Pfizer Sedia Bangunkan Vaksin Khas Omicron

Baru sahaja sejumlah besar negara aktif menawarkan dos penggalak kepada orang ramai, Pfizer baru-baru ini telah mengumumkan pihak mereka sedia bangunkan vaksin khas dalam memberi perlindungan terhadap varian Omicron.

Menurut Pfizer, vaksin terbaru yang dibangunkan ini adalah vaksin hibrid yang mengandungi campuran suntikan asas dan formulasi dalam mencegah kepada varian Omicron.

Setakat ini, penghasilan vaksin ini masih lagi dalam peringkat awal di mana syarikat ini akan terus menilai formulasi hibrid dalam menghasilkan suntikan khas dan dijangka selesai dihasilkan menjelang bulan Mac.

Selain itu, Pfizer dilaporkan akan terus memperuntukkan sumber tambahan kepada unit pembangunan vaksin syarikat berkenaan dalam meneroka ruang lain bagi melebarkan penggunaan teknologi penyampai maklumat RNA.

Menurut Pfizer, mRNA adalah suatu teknologi hebat yang bukan sahaja mampu mengekang penulang COVID-19 malah membantu buat pesakit kanser serta penyakit yang jarang dijumpai.

Untuk pengetahuan, Pfizer merupakan antara syarikat penyedia vaksin terawal yang mengumumkan cadangan penawaran dos keempat.

Kita Mungkin Perlu Ambil Dos Keempat Vaksin COVID-19, Kata CEO Pfizer

Ahli Fizik Dikecam Pengikut Ustaz Selepas Betulkan Fakta Teori ‘Black Hole’


Mahu Halang ‘Prankster’ Buat Masalah, Restoran Sushi Di Jepun Sedia Guna Kamera Dengan Teknologi AI

Kecoh bulan lalu apabila muncul sebuah trend prank yang melibatkan seseorang individu yang akan menjilat botol serta makanan pelanggan lain yang berada di atas ‘conveyor belt’ sushi. Perkara ini sekaligus memberi kesan kepada pemilik kedai sushi dan mereka kini berjaya menemui satu solusi dalam mengatasi masalah ini.

Sebuah restoran sushi di Jepun telah memasang kamera AI untuk menghalang perbuatan gurauan melampau itu. Rangkaian Kura Sushi mengumumkan langkah tersebut selepas melihat video seseorang lelaki menjilat botol sushi di salah sebuah restoran mereka yang menjadi viral.

Dengan tersebarnya video perbuatan keji itu, ia telah mengancam masa depan kedai sushi yang menggunakan ‘conveyor belt’. Oleh itu, mereka telah membangunkan sistem kecerdasan buatan di mana kamera boleh mengesan piring telah diangkat dan diletak semula tanpa kebenaran lalu dimaklumkan kepada ibu pejabat.

Dari situ, pekerja pengawasan boleh mengetahui segala tindakan onar yang dilakukan secara langsung dan membuat panggilan kepada kedai berkenaan. Difahamkan dengan kehadiran sistem AI ini telah membawa hasil tangkapan kepada beberapa individu.

Kedai-kedai sushi di Jepun memandang serius terhadap isu ini memandangkan mereka sangat menitikberatkan aspek kebersihan di samping menjaga kredibiliti imej kedai. Bisnes sushi juga sangatlah besar di Jepun kerana ia merupakan tradisi yang masih dipelihara sejak turun-temurun.


Mahu Hantar Bantuan, Tindakan Individu Ini Bertengkar Enggan Bayar Tol Undang Pertikaian Netizen

Terbaharu, sebuah video tular memaparkan tindakan beberapa orang individu yang dipercayai pasukan bomba sukarela dari Pulau Pinang didakwa sedang bertengkar dengan dua pekerja di sebuah plaza tol kerana enggan membayar tol.

Datang memberi bantuan tanpa mahu bayar toll.pendapat anda?#fyp #fypdongggggggg #fypシ゚viral #foryou

Menerusi video tersebut, pasukan bomba sukarela itu dikatakan dalam misi menghantar bantuan kepada mangsa banjir dan meminta untuk dikecualikan dari membayar tol.

Lantaran itu, pekerja tol memaklumkan tiada pengecualian pembayaran tol bagi setiap individu yang melalui laluan lebuh raya melainkan beberapa agensi yang telah ditetapkan. Malah, video itu mendapat perhatian orang ramai.

Menjengah ke ruangan komen, rata-rata netizen mengatakan faham mereka memberikan bantuan tetapi sewajarnya mereka membayar tol kerana ia dua perkara berbeza.

Malah, para netizen turut mengatakan ada juga jabatan kerajaan yang perlu membayar tol apabila melalui plaza tol. Ada juga netizen yang mempertikaikan tindakan individu-individu terbabit.

Sementara itu, kami kongsikan beberapa artikel yang hangat diperkatakan sepanjang bencana banjir baru-baru ini pada pautan di bawah.

Ambulans Didakwa Terpaksa Berhenti, Pihak Polis Jelaskan Isu Beri Laluan Pada Konvoi VIP

Ambil Kesempatan Guna Namanya, ‘Abang Viva Viral’ Nafi Kutip Dana Jalankan Misi Menyelamat

‘Hanya Ada Makanan’- Wanita Ini Jelaskan Hal Sebenar Selepas Dikecam Ambil Ketuhar Di Mydin Mart


Mahu Hargai Dua Pembantu Rumah, Emma Maembong Hadiahkan iPhone Sebagai ‘Duit Raya’

Sudah menjadi kebiasaan apabila tiba sahaja Aidilfitri, pastinya tradisi duit raya diberikan buat mereka yang tersayang. Golongan kanak-kanak antara yang kerap menerima duit raya diikuti dengan ibu bapa, warga emas dan sebagainya.

Emma Maembong bersama sumi juga tidak melepaskan peluang untuk memberikan duit raya pada tahun ini. Dalam pada itu, beliau memilih untuk memberikan ‘duit raya’ dengan cara yang sedikit berbeza kepada dua pembantu rumahnya iaitu dengan menghadiahkan Apple iPhone setiap seorang.

Kegembiraan meneriam iPhone sebagai ‘duit raya’ pada tahun ini jelas kelihatan apabila kedua-dua pembantu rumahnya lompat kegembiraan sambil mengucapkan terima kasih buat pasangan ini.

A post shared by EmmaMaembong (@emma_maembongofficial)

“Selamat Hari Raya, saya minta maaf kalau ada salah. Sama-sama ada iPhone baru. Sama rata. Duit raya tak ada tahun ini”

“Kerja rajin-rajin, jangan gaduh-gaduh. Kerja elok-elok” ulas suami Emma Maembong, Muhammad Shazli Azhar.

Keakraban pasangan ini bersama anak mereka Shafiq Gabriel dengan dua pembantu rumah dilihat sangat jelas apabila Emma Maembong turut memuat naik gambar bersama di Instagram Post dan juga Instagram Stories.


Mahu Hargai Peminat Malaysia, Lagu Rusia Yang Tular Di TikTok Ini Dialih Ke Bahasa Melayu

Selain lagu ‘Sikok Bagi Duo’, lagu Eta Lyubov dari Rusia turut menjadi fenomena di TikTok sehinggakan ada pengguna yang mengubah lirik lagu tersebut mengikut kesesuaian dalam bahasa Melayu.

Lagu tersebut yang dikenali sebagai ‘Cinta Ini’ dalam bahasa Melayu telah digunakan ramai pengguna TikTok sebagai background untuk video mereka dan disebabkan mendapat sambutan hangat, maka penyanyi asal lagu tersebut telah kongsikan lagu itu dalam versi bahasa Melayu.

♬ оригинальный звук – Амирчик

New sound «Cinta ini» release?) версия песни на Малайском языке😤💖

♬ Cinta ini – Амирчик

Penyanyi dari Rusia tersebut yang bernama Amirchik itu menghasilkan lagu itu dalam versi bahasa Melayu selepas menyedari lagu terbabit diparodikan banyak pihak hingga mencetuskan kekeliruan terhadap makna sebenar lagu nyanyiannya itu.

Lantaran itu, para penggemarnya di Malaysia berasa terharu kerana penyanyi tersebut menghasilkan lagunya itu dalam versi bahasa Melayu. Malah, para peminat juga mengatakan bahawa mereka seperti dihargai disebabkan penyanyi itu sanggup hasilkan lagu dalam versi bahasa Melayu.

Malah, rata-rata netizen juga memuji sikap dan ‘effort’ yang ditunjukkan oleh penyanyi tersebut untuk menambat hati peminat di Malaysia. Sebelum ini, pernah tercetus isu mengenai lagu viral tersebut yang dikatakan mempunyai lirik tidak sesuai kerana membawa maksud tidak elok.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Popular Dengan Lagu ‘Sikok Bagi Duo’, Ini Penyanyi Yang Berjaya Cipta Fenomena Di TikTok

Penangan TikTok, Lelaki Malaysia Ini Sanggup Ke Indonesia Untuk Rasai Pengalaman Dikejar Zombie


Mahu Ikut ‘Jejak Atuk’, Lelaki Ini Nekad Untuk Pergi Mengembara

Setiap perkara yang anda lakukan pastinya mempunyai sebab tertentu, boleh jadi terpengaruh atau terinspirasi. Begitulah dengan kisah bagaimana lelaki ini boleh jatuh cinta untuk mengembara.

Christian Carollo, jurugambar dari Amerika Syarikat ini mula berminat untuk mengembara setelah melihat album foto peninggalan datuk dan neneknya. Itupun pada asalnya hanyalah kebetulan sahaja.

Dengan hanya berbekalkan foto peninggalan datuk dan neneknya, dia nekad untuk merakam semula kenangan indah ini buat tatapan generasinya yang akan datang pula. Maka disinilah bermulanya pengembaraan beliau.

Siri kembara memburu semula lokasi-lokasi yang pernah dilawati oleh datuk dan neneknya dahulu ini dijudulkan sebagai ‘Past Present Project‘, di mana dia cuba untuk mengambil gambar betul-betul pada lokasi yang sama bersumberkan foto vintaj datuk dan neneknya dahulu.

Anda boleh lihat hasil fotografi oleh Christian Carollo dalam siri ini di bawah. Satu inspirasi yang cukup besar, Cool!.

Ini kisah pengembaraan Christian Carollo, bagaimana pula dengan kisah anda?


7 Perkara Yang Aku Belajar Melalui Pengalaman Travel Dengan ‘Cruise Ship’

Bila orang sebut tentang kapal cruise, apa yang bermain di fikiran anda? Travel secara mewah? Orang banyak duit saja yang boleh naik cruise? Drama cinta Titanic? Leonardo DiCaprio? Dan bagi yang pernah berlayar dengan cruise, apakah pendapat anda? Anda rasa seronok tak? Atau anda rasa macam ada kekangan? Kalau diberi peluang sekali lagi, anda mahu tak berlayar lagi?

Aku berpeluang untuk merasai pengalaman berlayar dengan kapal cruise tahun lepas atas sebab perasaan ingin tahu. Dah macam-macam cerita aku dengar tentang keseronokan naik kapal cruise ni. Antaranya, ada kawan-kawan aku yang dah ketagih hingga setiap kali ada peluang untuk bercuti, mereka akan pilih untuk naik cruise berbanding terbang ke suatu destinasi. Ada pula yang suka mencuba pelbagai jenis cruise yang ada di pasaran. Baru aku tahu ada beberapa jenis cruise rupanya:

1. Adventure Cruise
2. Luxury Cruise
3. Ultra-luxury Cruise
4. Contemporary Cruise
5. Christmas Cruise
6. Family Cruise

Bila dah dengar banyak cerita positif tentang pelayaran cruise ni, aku pun nak juga merasa pengalamannya. Di akhir pelayaran aku, perasaan aku bercampur-baur. I don’t hate it, but I don’t like it either. Ada beberapa faktor luaran dan juga dalaman yang mempengaruhi keputusan aku tentang cruise ship ni. Jadi, aku harap para pembaca semua dapat membaca artikel ini dengan fikiran yang terbuka dan ia tidak mempengaruhi persepsi anda untuk travel dengan cruise ship suatu hari nanti. Jadikanlah artikel ni sebagai panduan umum. Berdasarkan pengalaman aku, 7 benda
anda kena tahu tentang pelayaran cruise ship ini:

Bila kita berada dalam kapal cruise, kita perlu patuhi peraturan mereka dalam pemakaian. Selalunya, kita dikehendaki untuk berpakaian casual smart. Ini bermakna, para penumpang tidak dibenarkan untuk memakai selipar, seluar pendek, singlet, kain pelikat bila berjalan di dalam kapal. Selain dari itu, akan ada beberapa malam yang dipanggil ‘Formal Nights’, di mana kita perlu berpakaian formal pada malam itu.

Penumpang lelaki harus kelihatan segak berpakaian suit, manakala untuk penumpang wanita pula, cantik dengan busana evening dress.Bagi aku yang ketika itu, tengah serabut selepas SAS Airways hilangkan beg aku, peraturan macam ni agak membebankan. Apatah lagi bila aku diwajibkan juga untuk berpakaian formal malam itu. Maka, dalam keadaan yang masih emotional breakdown, aku terpaksa jugaklah mengorek tabung travel kecemasan untuk membeli evening dress semurah mungkin di Eropah. Eropah kot, apa je yang murah? Dress pulak tu.

Nak dijadikan cerita, malam sebelum bermulanya Formal Nights, kapal cruise aku berlabuh di Santorini. Agak-agak, di mana aku boleh jumpa dress paling murah di destinasi terkenal ini? Setiap cruise company akan mempunyai dress code dan jumlah malam formal yang tersendiri. Semak dengan cruise company anda untuk mengelakkan sebarang isu dimasa depan.

Di Malaysia, selalunya kita akan nampak dalam iklan tentang tawaran harga cruise ship ni di agensi travel. Bagi negara Barat pula, iklan banyak dibuat di kaca TV. Tapi, satu persamaan antara mereka ialah harga yang ditawarkan adalah harga “all-inclusive”. Apa yang termasuk dalam harga “all-inclusive” itu ialah makan dan minum di restoran buffet, basuh baju sendiri di bilik laundry, persembahan yang diadakan setiap malam serta beberapa aktiviti dan juga kelas yang boleh dihadiri oleh penumpang secara percuma. Sounds pretty good kan?

Tapi, bagi penumpang yang baru pertama kali merasai pengalaman cruise ship ni, perlu berjaga-jaga bila nak gunakan servis yang ditawarkan oleh pihak cruise. Tanya jika tak pasti sebab ada beberapa servis yang anda perlu bayar dan harganya, sangatlah mahal. Antara servis yang anda perlu bayar ialah:

– Servis Wi-Fi. Bergantung pada pihak cruise mengendalikan servisnya, ada yang caj per jam dan ada juga yang caj per 500MB.
– Makan dan minum di cafe atau lounge atau mana-mana restoran selain dari restoran buffet.
– Room-service
– Laundry service
– Servis Spa
– Fitness class
– Ubat dari klinik di dalam kapal

Selepas kita selesai check-in bilik kita di lobi kapal, kita akan diberikan sekeping Cruise Card. Kad ini amatlah penting, jadi jangan letak di merata-rata tempat. Sepanjang pelayaran kita nanti, kad ini akan digunakan sebagai:

2). “kad kredit” bila kita nak shopping di butik yang ada di dalam kapal. Nasihat aku, jaga nafsu ketika berada dalam kapal sebab kita boleh ‘swipe’ saja untuk apa-apa perbelanjaan seperti beli minuman di cafe, kedai souvenirs, barang berjenama, kelas berbayar dan sebagainya. In the end, bila kita check out nanti, segala perbelanjaan di sepanjang pelayaran kita akan diletakkan di dalam bil dan kita perlu melunaskan segala bayaran sebelum diberi pelepasan untuk turun dari kapal.

3). Passport yang membenarkan kita keluar dan masuk semula ke kapal bila kapal berlabuh di destinasi nanti. Kita tidak akan dibenarkan masuk semula ke kapal jika kad kita hilang.

Bergantung pada jadual pelayaran, tempoh untuk kapal berlabuh boleh jadi antara 15 minit hingga 2 ke 3 hari. Tapi selalunya kapal akan berlabuh selama 8 jam, dari pukul 8 pagi hingga 5 petang. Ini boleh membantu kita dalam merancang aktiviti yang boleh dilakukan sebaik saja kita turun dari kapal. Contohnya, adakah kita mahu melepak di Istanbul selama 8 jam sambil meronda-ronda melihat suasana di sana, ataupun sewa kereta dan terokai kawasan persekitaran di luar Istanbul?

Kalau kita lebih suka travel secara sendiri instead of ambil excursion guide yang ditawarkan oleh pihak cruise, pastikan kita kembali ke kapal at least 30 minit sebelum waktu berlayar. Queue untuk naik semula ke kapal terutamanya di saat-saat akhir, akan memakan masa yang agak lama. Kalau kapal hanya tender, dan menggunakan bot kecil untuk memindahkan penumpang dari kapal cruise ke pelabuhan, lagi lama masa yang diambil untuk naik semula ke kapal

Sama seperti pemeriksaan keselamatan di lapangan terbang, kita akan diimbas dan diperiksa oleh pihak imigresen. Begitu juga dengan beg dan barang-barang kita yang lain. Mana-mana barang yang dilarang untuk dibawa masuk ke dalam kapal terbang seperti botol yang berisi air, dadah, pocket knife, drone, alkohol, dan lain-lain, juga
tidak boleh dibawa bersama ke dalam kapal. Kalau tak pasti barang mana yang boleh dan tak boleh dibawa, boleh rujuk dengan pihak cruise ship sendiri.

Kita akan melalui pemeriksaan yang pertama di terminal pelabuhan dan untuk pemeriksaan yang kedua, di pintu masuk kapal cruise kita. Jangan terkejut kalau ada sesetengah penumpang yang berani mengambil risiko untuk menyeludup dadah ke dalam kapal kerana menganggap sistem keselamatan di sana tak seketat kawalan di
lapangan terbang.

Berlayar dengan cruise ship adalah antara pilihan terbaik kalau kita nak mengumpul passport stamps sebanyak yang mungkin. Dalam seminggu tempoh pelayaran, sekurang-kurangnya kita boleh dapat 3 minimum stampings dari 3 destinasi yang berbeza. Contohnya, hari ini kapal kita akan berlabuh di Barcelona, Sepanyol.

Destinasi untuk hari esok, Lisbon, Portugal. Dalam masa 2 hari saja, kita dah boleh dapat dua stampings dari dua negara yang berbeza. Kalau kita melayari cruise ship untuk pelayaran di kepulauan Carribean, lagi banyak stamping kita boleh kumpul dari situ. Antara negara yang menjadi persinggahan popular di Carribean adalah:

1. Haiti
2. Barbados
3. Bahamas
4. Jamaica
5. St. Kitts
6. Mexico

Banyak aktiviti dan persembahan yang sudah dirancang dan disediakan oleh pihak cruise ship dari siang hingga malam. Antaranya ialah kelas memasak, kelas fitness, kelas tarian, kelas menggubah bunga, permainan kuiz, ceramah dan macam-macam lagi. Bergantung pada jenis kapal cruise itu sendiri, ada yang mempunyai kemudahan untuk aktiviti rock-climbing, dan ada pula yang mempunyai taman tema air lengkap dengan kemudahan gelungsur. Boleh dikatakan segenap segi hiburan disediakan untuk menghiburkan para penumpangnya.

Setiap pagi, para penumpang akan menerima sekeping surat berita yang dihantar oleh steward dari pintu ke pintu. Surat berita ini bagaikan surat khabar harian yang menceritakan aktiviti, kelas dan persembahan yang available untuk hari ini. Aku sendiri juga pernah cuba beberapa kelas yang ada, pernah hadiri beberapa persembahan. Senang cerita, aku cuba untuk memahami keseronokan yang dialami oleh kawan-kawan aku sebelum ini. Ada aktiviti yang menarik untuk dicuba dan adapula persembahan hambar, sampai buat aku menguap beberapa kali.

Apa Pendapat Aku Tentang Travel Dengan Cruise Ship?

In conclusion, sesetengah orang mungkin rasa seronok dengan pengalaman pelayaran mereka dengan cruise ship. Bagi aku pula, pelbagai faktor luaran dan dalaman, membuatkan aku rasa ragu-ragu untuk mencuba pengalaman naik cruise sekali lagi. Aku tak serik, cuma kurang berminat. Seperti Jack Dawson dalam movie Titanic, aku agak struggle dalam berinteraksi dengan penumpang lain yang berperwatakan seperti golongan bangsawan seperti Rose. Mungkin kapal cruise yang aku naiki tak sesuai dengan aku, tapi, bagi seorang yang lebih suka menerokai destinasi dalam masanya yang tersendiri, dan bukan dalam masa yang sudah ditetapkan oleh pihak lain, hati aku bukan untuk kapal cruise.


Mahu Isteri Tiru Cara Pelacur Untuk Pikat Suami, Kenyataan Lelaki Ini Mendapat Kecaman Netizen

Media sosial seperti Facebook, Twitter, Instagram dan banyak lagi adalah sebuah medium yang memberikan penggunanya kebebasan untuk bersuara dan juga mendapatkan maklumat terkini dengan pantas.

Sudah sewajarnya para pengguna media sosial untuk menggunakan medium tersebut dengan berhemah. Terbaharu, tular komen seorang lelaki berkongsikan tips berhubung cara-cara untuk isteri memikat hati suami.

Menerusi komen tersebut, lelaki itu mengatakan bahawa isteri perlu meniru cara pelacur untuk menambat hati suami iaitu dengan berpakaian seksi dan memiliki ‘aset’ yang mantap. Malah, lelaki tersebut turut menyindir isteri yang tidak tahu menjaga penampilan.

Komen tersebut mendapat perhatian dan mencetuskan kemarahan netizen. Rata-rata netizen mengecam kenyataan yang diberikan lelaki itu dan menyifatkan pemikiran lelaki itu sangat menjijikkan.

first of all, nampak sah this type of guys are the ones that are addicted to porn. the fact that he describes what his future wife should do and be like to him so explicitly makes me sick to the stomach. he talks so disrespectfully as if he doesn't respect women at all https://t.co/3dszdhmOPR

what do you take women for? just go marry a pornstar lah jantan to satisfy your imagination https://t.co/ZKdV84oXIu

Ini satu penghinaan buat isteri² kat luar sana!

Walaupun empunya komen ni lelaki tapi saya tak setuju langsung dengan analogi yang diberikan sebab: 👇🏻 pic.twitter.com/ldzDoG5lMy

— ~Muhammad Syarafi~ (@RafiCounsel) June 21, 2021

Bukan itu sahaja, para netizen turut mengatakan bahawa kenyataan lelaki itu adalah satu penghinaan kepada wanita. Malah, seharusnya dalam perkahwinan saling menerima pasangan dan saling perbaiki bukannya mengkritik secara melampau seperti ini.

Tahukah anda akan kewujudan komuniti ‘swinger’ dalam kalangan rakyat Malaysia? Klik pautan di bawah untuk ketahui lebih lanjut.

Meriah Tawar Menawar, Netizen Terkejut Wujud ‘Group Tukar Pasangan Suami Isteri’ Di Facebook

Isa Isarb ‘Cabar’ Aedy Ashraf Untuk Lawan Tinju Secara Sah?


Mahu Jadi Hab ‘Gaming’ Terhebat Dunia, Arab Saudi Sedia Berbelanja Lebih RM175 Bilion

Sebut mengenai Arab Saudi, pastinya orang ramai cukup tahu di mana negara ini popular sebagai negara kunjungan dan idaman umat Islam. Dua bandar iaitu Mekkah dan Madinah berjaya menerima kunjungan ramai sepanjang tahun dan semakin meningkat sewaktu musim Haji.

Terbaharu, dalam usaha untuk meningkatkan nilai komersial negara, Arab Saudi dilaporkan sedia melabur sekitar 142 bilion Riyal (~RM175 bilion) dalam usaha untuk menjadikan negara tersebut sebagai hab permainan video dunia. Difahamkan pelaburan ini dibuat oleh Savvy Games Group yang merupakan anak syarikat di bawah dana kekayaan berdaulat Arab Saudi.

Sebagi rekod, 50 bilion Riyal (~RM62 bilion) bakal dilaburkan untuk mengambil alih syarikat pembangun game dalam usaha untuk menjadi rakan strategik manakala 70 bilion Riyal (~RM86 bilion) lagi bakal digunakan untuk membeli saham dalam syarikat yang menyokong Savvy Games Group.

20 bilion Riyal (~RM25 bilion) lagi bakal dilaburkan bagi tujuan perniagaan manakala 2 bilion Riyal (~RM2.5 bilion) akan digunakan untuk pelaburan syarikat e-sukan.

Pelaburan mega yang dilakukan ini sekaligus bakal memperlihatkan wajah baharu negara Arab Saudi yang bukan sahaja terkenal dengan kunjungan umat Islam untuk melakukan ibadah, malah sebagai hab gaming terhebat dunia.


Mahu Jaga Aib ‘Geng Plastik Hitam’, Tiada Lagi Van Jenazah Tangkap Orang Ponteng Puasa Di Johor

Ramadhan datang lagi tahun ini. Walaupun kemeriahan bulan puasa tahun ini kurang terasa disebabkan wabak COVID-19 yang melanda negara, namun itu bukanlah alasan untuk kita menghargai bulan puasa yang datang setiap setahun sekali ini.

Bulan yang penuh keberkatan ini mempunyai pelbagai cerita dan budaya di Malaysia, dari budaya bazar ramadhan, solat terawih, berbuka bersama keluarga atau teman sehinggalah tradisi ‘geng plastik hitam’ yang turut sama mewarnai bulan yang mulia ini.

Terbaharu, Jabatan Agama Islam Negeri Johor (JAINJ) dilaporkan tidak akan lagi menggunakan van jenazah untuk menangkap geng plastik hitam atau umat Islam yang ponteng puasa, lapor Harian Metro.

Tujuan perkara ini dilakukan, kata Pengerusi Jawatankuasa Agama Islam negeri Johor, Tosrin Jarvanti adalah untuk menjaga air muka individu yang tidak berpuasa. Namun dia menambah tindakan undang-undang akan tetapi diambil ke atas mereka yang ponteng puasa.

Selain daripada itu, pihak JAINJ juga akan mengambil pendekatan dengan memberi khidmat nasihat kepada umat Islam yang ditahan, katanya kepada Harian Metro selepas menghadiri Festival Sekolah Agama Angkat Kumpulan Prasarana Rakyat Johor Sdn Bhd (KPRJ) dengan kerjasama JAINJ di Yayasan Warisan Johor.

Untuk rekod, JAINJ telah mengenal pasti 15 lokasi ‘geng plastik hitam’ di Johor Bahru dan Kulai, termasuk restoran atau kedai makan yang berselindung atau guna pintu belakang.

382 hari berpuasa, lelaki ini berjaya kurangkan berat badan sebanyak 125 kilogram. Klik pautan di bawah untuk membaca.

382 Hari Berpuasa, Lelaki Ini Berjaya Kurangkan Berat Badan Sebanyak 125 Kilogram

Bertudung Hanya Di Bulan Puasa, Zizi Kirana Harap Bertemu Jodoh Yang Sedia Membimbing

3 Keunikan Utama e-Kitchen Ramadan Di Selangor Sepanjang Bulan Puasa Ini


Mahu Jaga Budaya Orang Asia, Tiara Jacquelina Dedah Tolak Tawaran Berlakon Di Hollywood

Pasti anda mengenali nama Tiara Jacquelina iaitu seorang pelakon versatil yang terkenal dengan lakonannya sebagai Puteri Gunung Ledang satu ketika dahulu.

Dalam satu sesi ‘live’ di Instagram, Tiara Jacquelina mendedahkan pernah menerima tawaran berlakon di Hollywood namun terpaksa menolak peluang tersebut. Menurutnya, beliau terpaksa menolak disebabkan babak-babak yang kurang sesuai dengan budaya orang Asia menjadi faktor utama beliau melepaskan tawaran berkenaan.

A post shared by Wartawan Hiburan Malaysia (@wartawanhiburan)

Tambahnya, sehingga kini dirinya ada dipanggil ejen untuk menghadiri uji bakat watak orang Asia. Perbezaan budaya menjadi faktor utamanya melepaskan tawaran kerana tidak mahu menyusahkan pihak produksi jika terpaksa menolak babak yang kurang sesuai dengan orang Asia.

Malah, Tiara tidak terkilan dengan keputusan yang diambil sebaliknya bimbang jika ada adegan babak cium dalam filem berkenaan yang sememangnya bertentangan dengan budaya. Beliau turut menegaskan bahawa jika ada babak cium memang dirinya tidak akan buat.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Dibuang Dari Syarikat, Usahawan Ini Kecewa Dikhianati Suami Sendiri

Pacak Khemah Dan Lepak Di ‘Parking Lot’, Trend Terbaru Di Genting Highlands Ini Buat Netizen Berang

Admin ‘LHDN Cari Siapa Hari Ini?’ Basuh Orang Atasan Dan Nyatakan 18 Tuntutan


Mahu Jaga Kesihatan Mental, Kerajaan Pertimbang Buka Pasar Malam Pada Negeri Di Fasa 1 PPN

Pada 8 Ogos lalu, pihak kerajaan telah mengumumkan kelonggaran buat mereka yang berada di negeri dalam fasa dua Pelan Pemulihan Negara (PPN) untuk dine-in di kedai buat mereka yang lengkap mendapatkan dua dos suntikan vaksin mengikut SOP yang ditetapkan.

Berita tersebut sekaligus turut memberi kelegaan buat orang ramai khususnya para peniaga dalam meraih jumlah jualan yang lebih tinggi.

Terbaharu, pihak kerajaan memaklumkan sedang pertimbang kelonggaran pembukaan pasar malam di negeri fasa satu di lokasi yang tidak berisiko tinggi dalam usaha menjaga kesihatan mental orang ramai.

Pengumuman yang dibuat oleh Datuk Seri Hishammuddin Hussein ini walau bagaimanapun masih lagi dalam peringkat cadangan serta masih menantikan pendapat daripada golongan pakar untuk membenarkannya. Selain itu, beliau turut memaklumkan negeri dalam fasa satu masih lagi tidak dibenarkan dine-in pada ketika ini.

Tular pada minggu lalu apabila rakyat Perlis gembira dapat kembali makan di restoran selepas berjaya berada dalam fasa 3 PPN.

Sudah Boleh Makan Di Restoran, Netizen Cemburu Orang Perlis ‘Flex’ Di Media Sosial

Individu Terima Vaksinasi Lengkap Di Negeri Fasa 2 Boleh Rentas Daerah Dan ‘Dine-In’ Di Restoran

Pernah Menjadi Lokasi Tumpuan Di Kedah, Netizen Sayu Lihat Keadaan Terkini Pacific Star Parade


Mahu Jaga Nama Baik Keluarga, Syafi Tee Elak Babak Bersentuhan Dalam Lakonan

Syafi Tee, seorang pelakon baru dalam industri hiburan tanahair kini dapat dilihat wajahnya menghiasi kaca TV dengan beberapa drama menarik. Tahukah anda, sebenarnya Syafi Tee ini merupakan anak kepada pendakwah bebas dan ahli akademik, Dr Mohd Ridhuan Tee Abdullah?

Mula menceburi dunia lakonan melalui Drama Festival Kuala Lumpur (DFKL) 2019, beliau mendapat restu daripada ayahnya. Menurut Syafi, beliau sangat bertuah kerana bapanya sudah memahami asam garam dan selok belok dalam dunia seni.

Tambahnya lagi, beliau memilih berlakon tanpa sebarang babak bersentuhan dengan wanita dan jika terpaksa haruslah berlapik. Berpegang kepada prinsip, Syafi mengikut nasihat bapanya untuk menjaga batas.

Bukan itu sahaja, jika Syafi berasa tidak selesa dengan mana-mana babak lakonan, beliau akan berbincang dengan pengarah untuk mencari alternatif lain yang lebih sesuai.

Sementara itu, kami kongsikan beberapa artikel menarik di The Vocket pada pautan di bawah ini.

‘Satu Dalam Sejuta’- Ketabahan Edika Yusof Terus Setia Jaga Isteri Lumpuh Buat Netizen Terharu

Wajah Kekal Tenang, Netizen Terhibur Lihat Nora Danish Terhantuk Pintu Kereta Dalam Drama Bougainvillea

‘Boleh Habiskan Semua Roti Maru’- Penyanyi Duo Ini Gembira Dilantik Sebagai Duta Pertama myNEWS


Mahu Jimatkan Kos Pembinaan, Rekaan Stesen MRT Jinjang Terima Pelbagai Respon Netizen

Kehadiran MRT sememangnya memudahkan orang ramai dalam pergerakan seharian khususnya buat warga Lembah Klang Dan Selangor. Akses ke pelbagai tempat dengan harga berpatutan membuatkan MRT menjadi pilihan berbanding pengangkutan awam yang lain.

Terbaharu, MRT Corp telah berkongsi rekaan stesen MRT Jinjang yang sedia beroperasi seawal pertengahan Julai 2021 ini. Meskipun, perkongsian yang dibuat merupakan berita baik khususnya buat mereka yang berada di sekitar Jinjang, perhatian netizen nampaknya lebih tertumpu dengan rekaan stesen MRT ini.

Menurut para netizen, rekaan yang difahamkan dihasilkan untuk menjimatkan kos pembangunan ini terlihat begitu oldskool. Tidak kurang netizen yang melabelkan rekaan yang dihasilkan seakan rekaan zaman 80-an serta gudang kilang papan. Berikut antara komen netizen mengenai rekaan stesen MRT Jinjang.

Di sebalik pelbagai kecaman yang diterima menerusi rekaan yang ditampil, terdapat juga netizen yang mempertahankan rekaan MRT Jinjang yang dikatakan berkonsepkan rekaan serambi rumah Melayu yang turut memenangi anugerah di Anugerah Hartanah Asia Pasifik 2019.

Adakah anda berpendapat rekaan yang minimal dan menjimatkan kos MRT Jinjang ini sudah memadai atau anda mendambakan rekaan seakan MRT Bukit Bintang yang lebih moden dan kondusif? Kongsikan pendapat anda bersama kami.

Tular pada minggu lalu apabila grup Riak Apa Hari Ini di Facebook telah menjadi serbuan terbaru netizen selepas menampilkan beberapa perkongsian yang penuh riak dan gelak tawa.

Raih 70K Ahli Dalam Masa Singkat, Grup Riak Apa Hari Ini Menjadi Serbuan Terbaru Netizen

Rentas Negeri Demi Hadir ‘Wedding’ Sahabat Dan Langgar SOP, Influencer Ini Dicari Pihak Polis


Mahu Jimatkan Perbelanjaan, Kereta Rasmi Proton Perdana Menteri Diganti Dengan Toyota Vellfire

Jika sebelum ini kenderaan rasmi jawatan (KRJ) menggunakan Proton Perdana, selepas ini mungkin tidak lagi dan sedia digantikan dengan Toyota Vellfire 2.5 liter. Difahamkan langkah ini dibuat bagi mengurangkan kos penyelenggaraan dan pembaikan.

Sebagai rekod, kos penyelenggaraan kereta menteri pada tahun 2020 iaitu ketika pentadbiran Tan Sri Muhyiddin Yassin direkodkan berjumlah RM672,000, lebih tinggi daripada tahun berikutnya, menurut Perdana Menteri Datuk Seri Anwar Ibrahim.

Pada 2021, kos penyelenggaraan kenderaan menteri berjumlah RM478,991.50, manakala bagi 2022 hanya sebanyak RM450,690.66.

Secara keseluruhannya kerajaan membelanjakan lebih RM1.6 juta membabitkan kos penyelenggaraan dan pembaikan bagi kenderaan rasmi jawatan (KRJ) menteri Persekutuan dalam tempoh tiga tahun sejak 2020 hingga tahun lalu.

Perdana Menteri, Datuk Seri Anwar Ibrahim memaklumkan sebanyak RM478,991.50 telah dibelanjakan sepanjang tahun 2021 sewaktu Tan Sri Muhyiddin Yassin memegang jawatan Perdana Menteri Malaysia.

Selain mengurangkan kos penyelenggaraan, model Proton Perdana 2.4L yang diberhentikan pengeluaran antara yang menjadi sebab Toyota Vellfire 2.5L menjadi pilihan.

Difahamkan pihak kerajaan sudah membayar kos pajakan bulanan yang terdiri daripada kos sewaan serta penyelenggaraan dan pembaikan bagi setiap KRJ itu.


Mahu Jimatkan Wang, Lelaki Brazil Ini Sanggup Bina PC Guna ‘Microwave’

Untuk membina PC, anda boleh sahaja menggunakan sebarang casing yang ditawarkan oleh jenama terkemuka di luar sana dengan mudah. Namun, buat sesetengah individu ada yang terpaksa berfikir di luar kotak untuk membina PC dengan bajet yang terhad.

Kini sudah dikesan seorang individu berjaya membina PC di dalam sebuah microwave oven dan boleh digunakan seperti biasa. Menerusi ciapan Jake Lucky, beliau telah memuat naik video di mana seorang lelaki di Brazil membina PC di dalam microwave oven selepas kehilangan kerjanya semasa COVID-19.

A man in Brazil who lost his job during COVID decided to make a microwave PC in order to save money

He built this fully operational for just $900 pic.twitter.com/UxRRtqgtcl

— Jake Lucky (@JakeSucky) November 7, 2022

Malah, teman wanitanya juga memberikan sokongan dari segi kewangan yang berjumlah $900 (~RM4,230). Berdasarkan gambar yang dikongsikan, microwave ini dilengkapi dengan kad grafik, kipas, papan induk dan juga lampu RGB.

Apa yang membuatkan ramai teruja adalah bagaimana beliau boleh menyumbat pelbagai komponen di dalam satu ruang yang kompak dan berfungsi dengan jayanya. Selain boleh berfungsi sebagai PC, masih boleh dilihat microwave ini juga berfungsi  seperti biasa dengan suhu yang dipaparkan.


Mahu Jual RX-Z RM20,000 Untuk Bina Surau, Lelaki Ini Mencari ‘Sahabat Saham Akhirat’

Tular satu hantaran Facebook yang dimuat naik oleh seorang lelaki yang mahu menjual motosikal Yamaha RX-Z tahun 2001 bagi membina sebuah surau di sebuah pusat rekreasi di Gopeng.

Memetik portal mStar, Izrul Nizam, pemilik motosikal tersebut menyatakan hasrat itu selepas beliau bertemu dengan pemilik pusat rekreasi tersebut iaitu ikon penjelajah negara, Datuk Muhamad Muqharabbin Mokhtarrudin yang lebih dikenali sebagai Qobin di Sungai Itik, Gopeng, Perak.

“Saya dijemput ke tempat itu baru-baru ini. Luas tempatnya, ada chalet dan tempat perkhemahan bersebelahan sungai. Saya sangat tertarik dengan tempat tersebut.

“Saya memberikan cadangan kepada sahabat saya untuk bina surau yang boleh menganjurkan pelbagai program keagamaan serta menjemput para penceramah. Tambah saya lagi, biarlah surau tersebut dibina dengan lengkap siap dengan kubah sekali,” ujar Izrul ketika dihubungi wakil portal mStar.

Menurut Izrul, bagi memulakan projek ini, beliau sedang menjual motor RX-Z kesayangannya pada harga RM20,000 dan keseluruhan hasil jualan itu akan disalurkan untuk pembinaan surau berkenaan.

Tambahnya lagi, beliau sejujurnya amat sayang untuk melepaskan motosikalnya kepada orang lain, namun demi ‘saham akhirat’, beliau terpaksa berbuat sedemikian. Beliau telah membeli motor tersebut pada tahun lalu pada harga RM15,500 dan membaik pulih dengan kelengkapan original menjadi seperti baharu dan tidak pernah menunggang jauh motosikal tersebut.

“Saya bukanlah baru main motor, saya sudah pakai RX-Z sejak tahun 90-an lagi. Tapi Nabi Muhammad S.A.W pun pernah pesan, kalau nak mendermat atau infaq, berilah barangan yang kita paling sayang.

“Inilah ujian untuk saya, adakah saya sanggup untuk berkorban demi agama, lepaskan benda yang paling sayang? Saya berasa sedih, namun saya rela lepaskannya,” kata Izrul.

Walaupun ada segelintir pihak yang salah faham dengan hantaran Facebook tersebut dengan menawarkan harga lebih murah daripada yang diminta, Izrul masih bersabar menunggu pembeli yang mahu berkongsi saham akhirat sama-sama dengannya.

Beliau membuka peluang ini kepada sesiapa sahaja dan boleh terus berurusan dengannya melalui Facebook. Pembeli hanya perlu datang untuk urusan ambil motosikal dan menukar nama sahaja. Seterusnya, RM20,000 itu akan diserahkan kepada tuan tanah untuk pembinaan surau.

Setakat artikel ini ditulis, proses pembinaan masih belum dimulakan, namun tanah di tapak surau berkenaan sudah pun diratakan. Jika anda berminat untuk berkongsi ‘saham akhirat’ bersama-sama dengan Izrul, bolehlah hubungi beliau di sini.

Pada awal tahun lalu seorang lelaki berjaya jual Nissan GT-R miliknya untuk biayai dana kerja amal yang dilaksanakan oleh pasukannya. Baca lebih lanjut melalui pautan di bawah.

Lelaki Ini Sanggup Jual Nissan GTR Miliknya Untuk Biayai Dana Kerja Amal

Selepas Dihadiahkan Motosikal, Netizen Tumpang Gembira Abang Viva Viral Terima Mitsubishi Triton


7 Perkara Yang Anda Patut Buat Sebelum Berbisnes Di eBay

Sebelum ini artikel bagaimana jana keuntungan di eBay mendapat pelbagai respon. Jadi, untuk mengukuhkan lagi kefahaman, saya kongsikan perkara-perkara yang anda patut buat sebelum berbisnes di eBay atau lebih tepat sebelum buka akaun eBay.

Buat permulaan pilih buka Personal Account di eBay sahaja kerana anda boleh upgrade ke Business Account jika bisnes anda kebaboom (rancak)! Jangan risau segala transaksi sebelum itu tidak akan hilang. Untuk Business Account pula, anda mesti ada bisnes berdaftar. Ia akan diterangkan dalam artikel akan datang.

Pemilihan nama pengguna (username) merupakan antara langkah penting kerana ia memberi gambaran awal kepada bakal pelanggan terhadap anda. Jadi, pilih nama yang tidak menyinggung perasaan, tidak senonoh dan tidak bersifat negatif.

Buat pengetahuan anda juga, eBay akan beri anda peluang ubah nama dengan sela 30 hari setiap kali tukar.

PayPal pun ada 2 jenis akaun seperti eBay iaitu Personal Account dan Business Account. Tanpa PayPal ini anda tidak boleh terima pembayaran daripada pelanggan di eBay. Jadi, kena setup satu akaun untuk melancarkan urusan.

Jenis akaun PayPal juga boleh diubah dari masa ke masa ikut keselesaan anda kerana akaun peribadi akan mendedahkan butir diri seperti nama anda pada pelanggan.

Anda juga perlu alert bahawa anda akan dicaj 2.9% dari jumlah jualan tambah 0.30 per transaksi dengan kadar tertentu untuk jualan antarabangsa dan kadar diskaun. Itu semua ialah sebahagian daripada kos yang perlu anda tanggung.

Pelanggan akan dapat lihat return address anda kerana ia akan digunakan oleh pelanggan untuk memulangkan barang kepada anda jika ada yang tak kena dengan barang tersebut. Jadi, pendedahan alamat ini menakutkan bagi anda yang mementingkan privasi, terutama alamat kediaman.

Maka, anda perlu fikir alamat yang sesuai bagi bisnes di eBay ini. Mungkin anda boleh guna perkhidmatan virtual office.

Bahagian ini juga penting kerana jika tersilap maklumat anda akan terpaksa menanggung kos yang tinggi. Apa yang anda perlu buat ialah mendapatkan informasi tentang perkhidmatan penghantaran.

Pastikan anda tahu berat dan dimensi pakej penghantaran. Masukkan juga faktor bubble wrap bagi memelihara kondisi produk anda dalam mengharungi satu perjalanan yang panjang. Sebab bisnes eBay ini boleh melangkau sehingga ke luar negara.

Jadi, jangan sesekali memandai menganggar data yang diperlukan. Jika buat juga mungkin anda perlu tanggung kos dua kali ganda lebih mahal daripada nilai produk anda itu.

Harga 0.99 sen biasanya harga mula pembidaan di eBay. Anda perlu fikir segala risiko jika pilih untuk lakukan pembidaan ke atas barang jualan anda, sekurang-kurangnya tetapkan pelanggan perlu tanggung kos penghantaran.

Anda juga boleh tetapkan harga permulaan minimum pembidaan. Selain itu, anda ada pilihan untuk jual barang anda dalam mod “Buy It Now” di mana boleh tetapkan harga jual atau mod “Make An Offer” di mana anda boleh terima tawaran harga daripada pelanggan.

Memang benar jika anda tidak faham polisi eBay, anda ada kemungkinan alami kerugian. Jadi, anda perlu tahu berkenaannya terutama tentang yuran eBay sebelum anda menyenaraikan barang-barang anda di eBay.

Anda perlu tahu kos yang akan anda tanggung seperti yuran eBay, caj PayPal, kos penghantaran, kos pembungkusan, kos barang dan lain-lain. eBay juga ada caj insertion fee dan final value fee.

Complicated kan kalau tak faham semua ini. Tapi itu tak boleh jadi alasan untuk anda lepaskan peluang jana wang dalam US dollar (USD) di eBay.

Sebab itu anda perlu ada panduan bisnes eBay agar tidak melakukan kesilapan yang boleh menyebabkan anda kerugian.

Walau bagaimanapun, aspek paling penting dalam bisnes eBay ialah memberikan perkhidmatan pelanggan yang baik dan positive feedback pelanggan sebab ada rating untuk penjual di mana akan dijadikan panduan oleh bakal pelanggan sebelum berurusan dengan penjual.


Mahu Jual Semula PS5 Dengan Harga Sehingga RM6,000, Tindakan Pemuda Ini Diperli Netizen

Sejak permainan konsol generasi terbaharu, Sony PlayStation 5 (PS5) mula dibuka tempahan beberapa bulan yang lalu, rata-rata rakyat Malaysia tidak melepaskan peluang untuk memilikinya.

Tetapi berbeza pula dengan seorang pemuda ini apabila beliau berhajat ingin menjual kembali konsol tersebut dengan harga yang lebih mahal berbanding harga rasmi Sony PS5 bagi pasaran Malaysia.

Untuk konteks, anggaran harga untuk sebuah PlayStation 5 di Malaysia adalah sekitar RM1,900 untuk versi digital dan sekitar RM2,300 untuk versi biasa. Manakala, untuk controller tambahan pula ia dijual dengan harga sekitar RM349.

“Reason nak jual sebab nak pakai duit buat bayar deposit rumah, harga dipinta RM6***.**. Kalau berminat boleh mesej saya.

“Beli 12 Disember hari itu, main baru berapa kali tak puas lagi tapi apakan daya, deposit rumah punya pasal terpaksa jual,” luah beliau melalui perkongsian.

spesis babi terbaru dijumpai pic.twitter.com/zrCHHpktkT

Namun, perkongsian tersebut mendapat kecaman netizen apabila mereka melihat harga ditawarkan pemuda tersebut melebihi dari harga asal.

“Yang jual PS5 smpai 6K tu ada episod tanah kubur khas tak untuk dia,” luah seorang netizen.

“PS5 paling mahal RM3k tak silap. Beli mesti dapat game percuma iaitu 3 game tu.

“Tetiba harga dua kali ganda. Takkan controller RM3k pula sebab baru tak pernah buka,” jelas seorang netizen di ruangan komen.

“PS5 dia bersalut emas ke apa ni? Belum bukak dari kotak tapi main baru berapa kali tak puas? Macam mana tu?,” komen netizen.

Difahamkan, beliau sertakan sekali satu controller yang masih belum digunakan serta tiga permainan PS5 jika ada sesiapa yang berminat.

Baca juga perkongsian kami yang terdahulu mengenai seorang lelaki yang mendapat RM91 dengan menjual kotak PS5 yang dikutip dari kotak sampah. Klik pada pautan di bawah.

Sekadar Kutip Dari Tong Sampah, Kotak PS5 Ini Berjaya Dijual Dengan Harga RM91

Kantoi Beli ‘Air Purifier’ Palsu, Isteri Minta Suami Jual Konsol PS5 Semula

Terima Tiga Minggu Lebih Awal, TMJ Muncul Individu Pertama Di Malaysia Memiliki PS5


Mahu Kanak-Kanak Patuhi PKP, Lelaki Ini Sanggup Menyamar Jadi Hantu

Jika anda merupakan pengguna media sosial, pasti sahaja ada kiriman-kiriman yang dibuat netizen menunjukkan kedegilan rakyat Malaysia mematuhi Perintah Kawalan Pergerakan (PKP).

Walaupun sudah hampir dua minggu ia dikuatkuasakan dan bakal menganjak ke dua minggu terakhir masih ada kalangan kita yang berdegil terutama remaja dan kanak-kanak.

Tidak mahu perkara tersebut terus berlaku, seorang lelaki dari Terengganu tampil dengan idea pelik tapi menarik bagi memastikan golongan remaja dan kanak-kanak ini stay at home sebagaimana saranan Perdana Menteri kita.

Muhammad Urabil sebelum ini tampil dengan idea pelik untuk berpakaian sebagai hantu serba putih dan berdiri di atas van sebelum memuatnaik gambar tersebut ke Facebook.

“Masih ramai orang terutama remaja yang keluar malam dan tidak patuh arahan, (jadi) saya mengambil pendekatan memuat naik gambar itu di Facebook (FB),” katanya kepada Harian Metro.

Gambar beliau menyamar menjadi hantu itu menurutnya diambil isterinya sebelum dikongsikan di Facebook.

Mengulas mengenai tujuannya memuatnaik gambar tersebut, Muhammad Urabil berkata beliau pada mulanya hanya ingin mengusik kanak-kanak di kawasan perumahan berdekatan.

Harapan saya supaya mereka patuh kepada arahan Perintah Kawalan Pergerakan (PKP) yang dikeluarkan kerajaan.

“Nampaknya, pendekatan itu berjaya kerana ramai yang percaya pada gambar itu dan bimbang untuk merayau pada waktu malam,” katanya.

Tidak dapat dinafikan, memang terdapat sebahagian besar dari kalangan rakyat kita yang degil untuk mematuhi PKP. Baca perkongsian kami sebelum ini mengenai telatah rakyat Malaysia yang sepanjang tempoh ini berkuatkuasa sejak dua minggu lalu.

Penduduk Lari Bertempiaran Ketakutan Selepas Kena ‘Sound’ Gagal Patuhi PKP

Masih Berkumpul Walaupun Dilarang, Netizen Kongsi Sikap Tidak Bertanggungjawab Rakyat Malaysia

PM Rayu Rakyat Malaysia ‘Stay At Home’ Untuk Putuskan Rantaian COVID-19


Mahu Kawal Industri Hiburan, China Haramkan Influencer ‘Show Off’ Kekayaan Di Media Sosial

Sejak beberapa tahun lalu, China mula menyekat pengaruh selebriti dan influencer di media sosial serta harus dipantau agar tidak terpengaruh dengan pengaruh luar negara.

Kini, kerajaan China telah mengharamkan para selebriti dan influencer untuk mempamerkan kekayaan mereka atau sebarang bentuk ‘keseronokan yang melampau’ di media sosial.

Difahamkan, ini adalah sebahagian daripada usaha kerajaan China untuk merombak industri hiburan negara itu dan ‘menyederhanakan’ kandungan yang boleh menyebabkan gangguan sosial.

Menurut laporan, badan Pentadbiran Ruang Siber China turut melarang agar golongan ini tidak menyebarkan khabar angin, menerbitkan maklumat palsu atau peribadi dan memulakan provokasi yang boleh memulakan serangan lisan antara satu sama lain serta menggalakkan peminat untuk mengambil bahagian dalam pengumpulan dana haram.

Bagi menguatkuasakan peraturan baru ini, rangkaian sosial China akan memantau dan melaporkan sebarang aktiviti haram dan jenayah melibatkan selebriti kepada pihak berkuasa.

Sebelum ini, bintang filem terkenal Zhao Wei pernah ‘hilang’ disebabkan undang-undang baharu. Klik pautan di bawah untuk ketahui lanjut.

Didakwa ‘Digam’ Kerajaan China, Kemunculan Semula Pelakon Shaolin Soccer Ini Curi Tumpuan Peminat

Berjaya Bintangi Filem Marvel Shang-Chi, Ronny Chieng Akui Masih Setia Pada Malaysia

5 Aktiviti Yang Anda Boleh Lakukan Sepanjang ‘Staycation’ Di Kuala Lumpur


Mahu Kebenaran Terungkai, Ali Puteh ‘Balas’ Saman Isteri Arwah Abam Bocey

Pelawak dan juga pelakon Ali Puteh pada semalam dilaporkan telah memfailkan saman balas kepada kakak iparnya Nor Hidayah Mohd Ali, selepas isteri kepada arwah pelawak itu terlebih dahulu memfailkan saman terhadap dirinya sebelum ini.

Saman tersebut menurut laporan Astro Gempak turut menyenaraikan usahawan kosmetik Dato Aliff Syukri- yang sebelum ini pernah memuat naik video yang mencetuskan kontroversi selepas kematian Abam Bocey pada Februari lalu sebagai defendan kedua.

Mengulas mengenai saman yang difailkannya itu, Ali berkata tindakan itu dibuat pihaknya selepas mengadakan perbincangan dengan peguam dan mengambil kira beberapa perkara yang menimpa mereka sekeluarga susulan video tular itu sebelum ini.

“Itupun selepas perbincangan dan mengambil kira beberapa faktor seperti kesan emosi kami sekeluarga sebaik sahaja video Hidayah bersama jutawan kosmetik Aliff Syukri menjadi tular.

“Banyak yang kami tanggung akibat video tersebut. Ibulah yang paling terkesan apabila kami ditohmah dan menjadi bahan hinaan masyarakat,” katanya.

Dalam sebutan kes yang berlangsung di Mahkamah Sesyen Kuala Lumpur itu pada semalam, Nor Hidayah bagaimanapun menjelaskan dia tidak bertanggungjawab terhadap semua kenyataan yang dibuat Alif Syukri dalam video yang tular itu sebelum ini.

Beliau bagaimanapun pada semalam mengakui membawa keluar dari rumah tabung berisi wang kertas yang dikatakan merupakan hasil tabungan bersama arwah suaminya dan empat utas jam tangan.

Selain itu beliau juga dilaporkan mengakui mengeluarkan wang berjumlah RM10,000 dari akaun bank milik arwah suaminya dan memasukkan kedua.

Beliau yang dihubungi Astro Gempak selepas itu bagaiamanapun tidak mahu mengulas lebih lanjut mengenai saman tersebut dan percaya kebenaran akan terbongkar suatu hari nanti.

“Buat masa sekarang ini, saya nak diamkan diri dulu. Nanti akan tahu juga perkara yang sebenar.

“Saya hanyalah ibu tunggal yang mencari rezeki dengan titik peluh sendiri menjual cempedak goreng untuk menyara anak,” jelasnya.

Baca juga perkongsian kami sebelum ini mengenai isteri arwah Abam Bocey yang berniaga cempedak demi menyara keluarga di pautan di bawah.

Jualan Dapat Sambutan, Isteri Arwah Abam Berniaga Cempedak Goreng Demi Sara Keluarga

Pelawak Terkenal, Abam Bocey Meninggal Dunia


Mahu Kekal Eksklusif, Perlis Tidak Mahu Nama ‘Harumanis’ Dicabul

Sebut sahaja mengenai Perlis, pasti ramai yang cukup tahu dengan buah yang cukup terkenal di negeri ini iaitu Mangga Harumanis. Rasanya yang manis dan berlemak membuatkan orang ramai sanggup mendapatkan buah yang eksklusif terdapat di Perlis dengan harga yang mahal apabila tiba musimnya.

Walau bagaimanapun, nilai eksklusif buah Harumanis yang sebelum ini cuma tumbuh di Perlis nampaknya semakin kurang apabila didapati buah ini didapati berjaya tumbuh di beberapa kawasan dan negeri lain seperti di Kelantan dan Terengganu.

Bukan itu sahaja, timbul pula isu dimana nama Harumanis telah digunakan oleh penjual buah dalam melariskan buah mangga baka yang lain dimana terdapat sesetengah pengusaha di Perlis kurang senang dengan penggunaan nama Harumanis beserta harga yang ditawarkan.

Berdasarkan isu yang berlaku, Pengerusi Persatuan Pengusaha Harumanis Perlis, Datuk Hashim Suboh telah mengumumkan untuk tidak memberi izin kepada mana-mana pihak untuk menggunakan jenama tersebut yang cukup sinonim dengan mangga yang tumbuh di Perlis ini.

Difahamkan larangan ini dibuat agar tidak mengelirukan pengguna yang mahu mendapatkan Harumanis Perlis dengan produk mangga yang diusahakan di tempat yang lain.

Untuk pengetahuan, nama ‘Harumanis’ telah didaftarkan secara sah sebagai hak milik eksklusif kerajaan Perlis setelah pendaftaran jenama ini diluluskan oleh Perbadanan Harta Intelek Malaysia (MyIPO) pada 2015.

Setakat ini, dilaporkan terdapat 3,000 pengusaha Harumanis berstatus kebun di seluruh Perlis dengan keluasan 150 hektar yang mampu menjana sehingga RM70 juta semusim.

Selain mangga Harumanis, terokai juga bunga matahari di Perlis yang merupakan destinasi percutian terbaharu di negeri ini. Turut dikongsikan, Perlis diiktiraf sebagai negeri paling selamat di jalan raya pada tahun ini.

Ladang Bunga Matahari Di Perlis, Destinasi Percutian Terbaharu Yang Anda Perlu Terokai

Perlis Diiktiraf Negeri Paling Selamat Di Jalan Raya


Mahu Kekal Jati Diri, China Haramkan Selebriti Guna Nama Bahasa Asing

Penulis skrip China Wang Hailin mendakwa di akaun Weibo milikya pada Khamis bahawa, di bawah permintaan Pentadbiran Radio dan Televisyen Kebangsaan China (NRTA), artis China tidak dibenarkan menggunakan nama dalam bahasa asing. Ini termasuk nama yang kelihatan asing, lapor Yahoo News.

Contohnya, Yang Ying tidak boleh lagi menggunakan Angelababy, dan La Mu Yang Zi – nama seperti orang Jepun – perlu menggunakan nama Cinanya. Walaupun dakwaan ini belum disahkan, namun menurut catatan terbaharu La Mu Yang Zi di laman Weibo pada minggu ini seolah-olah mengesahkan laporan itu secara tidak langsung.

Dia mengumumkan bahawa dia akan kembali kepada nama kelahirannya Li Jiaqi. Dia memberitahu peminatnya untuk memanggilnya Xiao La jika terdapat kesukaran untuk memanggil nama kelahirannya.

Bagaimanapun, larangan ini didakwa tidak diterima oleh netizen China. Bagi mereka terdapat persoalan yang timbul sama ada penyiar milik kerajaan China CCTV akan menukar logonya, yang terdiri daripada aksara Inggeris. Yang lain merasakan bahawa ia adalah “keterlaluan” dan sambil menambah adakah larangan ini akan bersifat menyeluruh termasuk larangan ke atas kelas bahasa Inggeris, lagu dan filem antarabangsa.

Sebagai tindak balas kepada perbincangan hangat, Wang menambah bahawa ini bukan peraturan baharu. Sejak 20 tahun lalu, NRTA telah meminta agar sarikata drama tidak boleh mempunyai nama Inggeris. Sebagai contoh, “Cindy” perlu diubah suai kepada “Xin Di” yang setara dengan bahasa Cina.

Sebenarnya, larangan ini tidak hanya terhad kepada industri media. Tahun lalu, beberapa netizen menyatakan bahawa laluan kereta api bawah tanah baharu di Beijing telah menukar nama stesen tersebut. Daripada memanggilnya “Stesen XX”, mereka telah menggunakan “XX Zhan”, yang merupakan sebutan “stesen” dalam bahasa Cina.

Wang terkenal kerana terlalu kritikal terhadap budaya hiburan Cina. Walaupun ada yang menyokong pandangannya dan memahami kebimbangannya, tetapi ramai juga yang tersinggung dengan kenyataan melampaunya.

Bagaimana negara China menceroboh Malaysia secara diam. Rujuk pautan di bawah untuk membaca.

Bagaimana Negara China Menceroboh Malaysia Secara Diam


Mahu Kekang Kegiatan ‘Sugar Baby’, Aplikasi Bakal Disekat Dan Tindakan Tegas Perlu Diambil

Kecoh di media sosial apabila negara kita merupakan negara ketiga teramai ‘sugar daddy’. Lebih mengejutkan, ramai mahasiswa yang terjebak menjadi ‘sugar baby’ dan isu ini membimbangkan ramai pihak.

Menerusi laporan The Star, Timbalan Menteri di Jabatan Perdana Menteri (Hal Ehwal Agama), Datuk Ahmad Marzuk Shaary mengatakan tindakan yang tegas perlu diambil jika dakwaan peningkatan jumlah mahasiswa yang terbabit dalam kegiatan tidak bermoral itu benar.

Tambahnya, kerajaan juga perlu mengambil tindakan tegas terhadap mereka yang terlibat dengan kegiatan ‘sugar daddy’ termasuk menyekat penggunaan aplikasi Sugarbook agar dapat mengekang isu ini.

Menurutnya, perkembangan yang sangat membimbangkan ini menggambarkan keruntuhan moral dan pada masa sama menunjukkan kegawatan kewangan golongan pelajar yang semakin meruncing hari ini.

Malah, perkara itu masih dalam siasatan kerajaan dan kementerian berkaitan termasuk Kementerian Pengajian Tinggi (KPT) dan Suruhanjaya Komunikasi dan Multimedia Malaysia (SKMM) akan mengambil tindakan sewajarnya.

Bagi anda yang terlepas isu ini sebelum ini, klik pautan di bawah untuk ketahui lebih lanjut.

Malaysia Dilaporkan Sebagai Negara Ketiga Miliki ‘Sugar Daddy’ Paling Ramai Di Asia

Bukan Menyundal Tetapi Menemani, Wanita Ini Raih Ribuan Ringgit Jadi ‘Sugar Baby’ Di Singapura

Bagaimana Aplikasi ‘Pelacuran’ Golongan Elit Ini Lulus Untuk Diiklankan Di Malaysia?


Mahu Kekang Penularan Varian Omicron, AstraZeneca Sedia Hasilkan Vaksin Terbaru

Seperti yang ramai sedia maklum, pandemik COVID-19 nampaknya masih tidak menunjukkan tanda pengurangan selepas varian Omicron diperkenalkan. Varian terbaru ini nampaknya turut mendapat perhatian World Health Organization (WHO) di mana pihak WHO turut memaklumkan varian Omicron sebagai sangat berbahaya pada ketika ini.

Melihat kepada penularan varian terbaru COVID-19 yang didakwa sangat membimbangkan, syarikat AstraZeneca selaku pihak pengeluar vaksin COVID-19 dilaporkan sedang dalam kajian dalam menghasilkan vaksin terbaru bagi menghalang penularan varian Omicron.

JUST IN: Director of group that led research for AstraZeneca vaccine says a new version can be developed 'very rapidly' to deal with Omicron variant

— The Spectator Index (@spectatorindex) November 27, 2021

Pengeluar vaksin iaitu Pfizer, Moderna dan Novavax turut yakin vaksin keluaran mereka turut mampu melawan penularan varian Omicron.

Sementara itu, profesor Andrew Pollard, selaku pengaruh kepada Oxford Vaccine Group memaklumkan vaksin sedia ada berkemungkinan sudah cukup untuk menghalang varian Omicron namun kajian lebih terperinci masih lagi diperlukan untuk mengesahkannya.

Lebih merisaukan, jumlah kes Omicron menunjukkan peningkatan di hampir semua wilayah di Afrika Selatan manakala Hong Kong pula muncul sebagai negara terawal di Asia dengan varian berkenaan.

Meskipun varian ini masih belum berada di Malaysia, felo kanan Akademi Sains Malaysia Dr Lam Sai Kit memaklumkan Malaysia perlu berwaspada serta bersedia dengan segala kemungkinan melihatkan kepada situasi semasa di mana orang ramai dibenarkan untuk merentas negara dan sebagainya.

Ketahui juga sebab mengapa WHO isytihar varian Omicron sebagai sangat berbahaya ketika ini.

Ini Sebab Mengapa WHO Isytihar Varian ‘Omicron’ Sebagai Sangat Berbahaya Pada Ketika Ini


Mahu Kumpul Dana Perang, ‘Hacker’ Ini Cuba Jual NFT Pasport Presiden Belarus

Walaupun NFT dilihat semakin tenat pada ketika ini, sebahagian entiti masih menggunakan medium ini untuk membuat dagangan duit secara ‘haram’ tanpa boleh dikesan oleh pihak berkuasa.

Terbaharu, sekumpulan penggodam bergelar Belarusian Cyber Partisans berjaya menjual NFT yang mempamerkan pasport presiden Belarus, Alexander Lukashenko.

Menurut kumpulan penggodam itu, langkah berkenaan merupakan sebahagian daripada pengumpulan dana bagi memerangi rejim berdarah di Minsk dan Moscow.

Malah, penggodam ini telah menggodam pangkalan data kerajaan yang mempunyai maklumat pasport setiap warga Belarus bagi membolehkannya melancarkan koleksi NFT dipanggil Belarusian Passports termasuklah memaparkan maklumat sebenar pemimpin Belarus.

Namun begitu, sesetengah pemerhati mendakwa maklumat pada pasport digital tersebut adalah palsu kerana kesilapan transkripsi pada muka depan frasa Republic dan kesalahan ejaan Aleksandr. Penggodam masih cuba menjual pada hari lahir Lukashenko menerusi pasaran OpenSea namun telah dipadam.

Jurucakap OpenSea pernah mengatakan kepada Gizmodo bahawa projek tersebut melanggar peraturan syarikat kerana ia seharusnya tidak mendedahkan maklumat pengenalan peribadi orang lain tanpa persetujuannya.

Kumpulan penggodam ini telah mengumpul dana menerusi kriptowang untuk membiayai aktivitinya. Berdasarkan laporan yang diterbitkan sebelum ini, kumpulan gerila siber Belarus telah berjaya mengumpul $84,000 (~RM390,432) pada enam bulan sebelumnya.


Mahu Kurangkan ‘Delayed’, Anthony Loke Minta Syarikat Penerbangan Fokus Aspek Operasi

Isu kelewatan penerbangan adalah isu yang sering ditekankan oleh para pengguna kerana ia mempengaruhi jadual perjalanan mereka. Oleh itu, Kementerian Pengangkutan (MOT) mahu syarikat penerbangan menumpukan aspek operasi bagi mengelak berlakunya kelewatan penerbangan.

Menurut Menteri Pengangkutan, Anthony Loke, berkata beliau telah mengadakan perbincangan dengan syarikat penerbangan tambang rendah bagi mencari penyelesaian isu terbabit dan telah meminta kepada syarikat penerbangan fokus kepada operasi bagi kurangkan masalah kelewatan penerbangan.

“Memang saya tahu berkenaan rungutan orang ramai berhubung isu delay (kelewatan) penerbangan. Ini disebabkan pelbagai faktor seperti teknikal, cuaca dan sebagainya.

“Tetapi saya sudah minta syarikat penerbangan untuk beri fokus kepada operasi sebab kita harapkan ada suatu operasi lebih baik bagi kurangkan masalah kelewatan penerbangan,” katanya kepada pemberita selepas menghadiri majlis pelepasan pesawat penerbangan tambahan istimewa AirAsia sempena Tahun Baharu Cina di Lapangan Terbang Antarabangsa Kuala Lumpur 2 (klia2), malam tadi.

Sekadar makluman, AirAsia sebelum ini mengumumkan 52 penerbangan tambahan pada tambang rendah tetap ke enam destinasi di Sabah dan Sarawak dari 17 hingga 30 Jan 2023 sempena sambutan Tahun Baharu Cina dengan harga tiket RM199 sehala bagi penerbangan dari Kuala Lumpur atau Johor Bahru ke Kuching, Sibu, Bintulu serta Miri.

Tambah Anthony Loke, sambutan menggalakkan diterima daripada orang ramai apabila kesemua tempat duduk penuh ditempah membuktikan inisiatif itu memberi manfaat kepada penumpang dan pastinya inisiatif ini akan diteruskan untuk Hari Raya kelak.


10 Rancangan Popular Netflix Yang Ditonton Pengguna Malaysia Sepanjang 2019

Tahun 2019 dilihat sebagai tahun platform Netflix matang di mata penonton Malaysia. Perkara ini jelas dilihat apabila lebih ramai penonton di Malaysia melanggan servis platform ini sekaligus menunjukkan protes apabila dilaporkan Netflix bakal disekat FINAS baru-baru ini.

Terbaharu, Netflix telah memperlihatkan rancangan-rancangan dan filem yang diminati rakyat Malaysia. Berdasarkan statistik ringkas yang dikeluarkan, dapat disahkan rakyat Malaysia lebih cenderung menonton filem berunsur aksi dan romantik. Berikut merupakan senarai 10 rancangan Netflix yang berjaya menambat hati penonton di Malaysia.

Filem Netflix Original yang paling banyak ditonton penonton Malaysia pada tahun ini jatuh kepada filem 6 Underground. Lebih mengejutkan ramai, filem 6 Underground lakonan Ryan Reynolds ini baru sahaja dilancarkan sekitar dua minggu lalu pada 13 Disember ini.

Siri yang paling banyak dibincangkan di media sosial iaitu The Umbrella Academy arahan Gerrard Way pula sekadar berada di tempat kelapan dalam carta.

Untuk pengetahun carta ini diukur berdasarkan jumlah akaun yang memilih untuk menonton kandungan tersebut sekurang-kurangnya selama 2 minit sepanjang 28 hari pertama ia dilancarkan di Netflix. Bagaimana pula dengan anda? Kongsikan bersama kami filem atau rancangan yang paling anda sukai sepanjang 2019 pada platform Netflix.

Pada tahun hadapan, sebuah siri baharu Netflix bakal dilancarkan menampilkan watak-watak seperti Imam Mahdi. Kecoh pada tahun ini apabila Ahmad Idham selaku CEO FINAS dikatakan mahu menyekat Netflix bagi memberi laluan kepada Aflix.

Netizen Dakwa Siri Baharu Netflix Ini Mahu Beri Imej Buruk Kepada Imam Mahdi

Aflix Punca Ahmad Idham Mahu ‘Sekat’ Kandungan Netflix?


7 Perkara yang Anda Perlu Lihat Dan Pertimbangkan Sebelum Beli Laptop Baharu

Di pasaran pada ketika ini, memang banyak jenama yang menawarkan laptop atau komputer riba yang berkualiti di pasaran dengan pelbagai spesifikasi dan reka bentuk.

Sebagai pembeli yang mungkin kurang mahir dari segi teknikal, kita mungkin akan blur untuk memilih laptop apa yang terbaik yang bersesuaian dengan kerja dan mungkin bajet yang kita ada. Sebelum mula membeli, adalah lebih baik untuk anda ‘mengenali’ dengan lebih mendalam laptop yang anda mahukan.

Jadi kami kongsikan di sini beberapa perkara yang anda perlu ambil tahu sebelum membuat pembelian laptop untuk mengelakkan sebarang kekecewaan selepas membuat pembelian. Jom kita pergi satu per satu.

Sebelum anda membuat pembelian, anda perlu tahu tujuan utama anda mahu membeli laptop. Untuk gaming, menonton Netflix, kerja atau belajar? Sekiranya untuk gaming dan menonton filem, pastinya anda perlu skrin yang lebih besar (17′).

Tetapi sekiranya anda seorang yang on the go, adalah lebih baik untuk anda memilih laptop dengan saiz yang sederhana (14′). Sebab apa? Sebab laptop yang lebih kecil pastinya lebih ringan.

Laptop yang ideal adalah laptop yang beratnya kurang 2kg. Lebih daripada itu, anda pasti akan rasa ‘berat’ untuk usungnya ke mana anda pergi. Laptop bersaiz 14′ juga lebih mudah untuk disimpan terutamanya dalam beg tote anda.

Sekiranya anda bakal menggunakan laptop anda untuk tujuan multi-tasking, anda pastinya memerlukan laptop dengan processor yang mantap. Laptop dengan processor AMD Ryzen biasanya akan memberi performance yang lebih baik setanding dengan harganya berbanding processor Intel.

Tetapi ia bergantung kepada individu itu sendiri. Untuk performance terbaik, dapatkan laptop dengan AMD Ryzen 5. Barulah laptop anda tidak cepat hang walaupun digunakan untuk jangka masa lama.

Selain itu, penting juga untuk anda melihat saiz RAM yang ditawarkan untuk sesebuah laptop tersebut. 4GB RAM adalah standard pada ketika ini dan jika kerja anda multi-tasking , lebih baik untuk cari laptop dengan RAM lebih tinggi. Tetapi tiada masalah kerana RAM ini boleh ditambah di kemudian hari jika perlu (sekiranya anda mahu beli laptop dengan keupayaan 4GB RAM).

Pastinya tujuan anda membeli laptop adalah untuk memudahkan ia dibawa ke mana-mana sahaja anda pergi bukan? Jadi battery life adalah sangat penting supaya laptop anda dapat tahan lama selepas dicas penuh.

Paling cantik sekiranya anda dapat mencari model laptop yang dapat lebih 5 jam atau lebih dengan satu pengecasan penuh. Nanti tidaklah anda mudah panik sekiranya laptop anda kehabisan bateri dan tempat yang anda sedang buat kerja tiada plug point.

Untuk anda yang mahu jadikan laptop anda sebagai tempat simpanan file, gambar dan video adalah lebih baik untuk mencari laptop dengan storan yang besar. Biasanya laptop yang bersaiz kecil akan hadir dengan storan 320GB.

Tetapi jika anda bekerja sebagai jurugambar atau juruvideo, anda pastinya memerlukan ruangan yang lebih besar. Laptop dengan storan sekitar 500GB adalah yang terbaik tetapi bergantung juga kepada bajet anda. Jika ada lebih bajet, dapatkan laptop dengan storan 1TB. Tetapi ia bukan isu besar kerana jika storan sudah hampir penuh, beli sahaja external hard disc di masa akan datang.

Anda semestinya mahukan laptop yang mempunyai bentuk menawan bukan? Lebih-lebih lagi yang slim, sleek dan sedap mata memandang. Tetapi rupa sahaja tidak cukup kerana apa yang lebih penting adalah kualiti laptop tersebut.

Walaupun anda seorang yang berhati-hati, perkara seperti laptop anda terhempas ke lantai, terhentak ke permukaan kasar dan banyak lagi pastinya akan berlaku dan tidak dapat dielakkan. Jadi, sebelum membuat pembelian pastikan anda tahu dahulu laptop anda diperbuat daripada apa dan adakah ia dapat tahan lama.

Disebabkan namanya laptop, pastinya anda akan lebih banyak meletakkan laptop ini di atas riba anda. Apabila anda menggunakannya untuk jangka masa lama, laptop anda pasti akan ‘panas’. Sistem penyejukan juga sangat penting untuk mengelakkan overheating supaya laptop anda sentiasa selesa untuk digunakan.

Paling penting semestinya bajet. Jika bajet anda besar, makan makin baiklah laptop yang anda boleh beli. Tetapi semuanya bergantung kepada betapa heavynya penggunaan laptop anda setiap hari. Jika anda hanya mahu gunakannya untuk surf internet dan kerja-kerja wordpress, anda pastinya tidak memerlukan laptop dengan kemampuan gaming yang tinggi. Membazir nanti.

Berikut adalah beberap kriteria yang anda perlu lihat sebelum membuat pembelian laptop. Semuanya bergantung kepada tujuan apa sebenarnya anda mahu membeli laptop berkenaan.

Jika anda memerlukan cadangan laptop apa yang menarik dan ‘kena’ dengan semua kriteria ini, kami cadangkan model Lenovo IdeaPad S540. Apa yang menarik dengan model ini?

Model S540 ini hadir dengan beberapa saiz (13′ dan 14′) dan dari segi berat, ia berada di bawah 2KG (sekitar 1.8kg sahaja). S540 ini turut dijana processor 2nd Generation AMD Ryzen. Kelebihan yang ada pada processor AMD Ryzen semestinya keupayaannya untuk melancarkan tugasan multi-task di samping tugasan ‘berat’ anda seperti art & design dan video editing.

Radeon Vega Graphics yang hadir bersama processor AMD Ryzen ini selain ianya ‘handal’ untuk kegunaan gaming, ia turut meningkatkan performance multimedia laptop anda. Anda mahu main permainan popular seperti Dota 2 atau PUBG? Pasti tiada masalah.

Penggunaan aluminium chasis memberikannya laptop ini rekaan yang lebih sleek serta tahan lasak. Jadi tidak perlu risau sekiranya berlaku hentakan kecil ketika anda menggunakan model ini.

IdeaPad S540 juga dapat bertahan sekitar 8 jam dengan satu pengecasan penuh. Lebih menarik, dengan sistem RapidCharge yang ada, anda juga tidak perlu tunggu lama untuk cas penuh laptop ini.

Overheating juga bukan satu isu kerana sistem cooling pada laptop ini telah direka dengan baik untuk memberikan keselesaan kepada pengguna. Tak perlu fikir lagging ketika buat kerja multi-task kerana S540 turut hadiri dengan 8GB RAM terbina.

Untuk maklumat serta detail penuh IdeaPad S540, anda boleh klik di sini. harganya juga berbaloi dengan segala specs yang ada dan sesuai untuk anda yang bekerja dan student. Selamat buat pembelian!

Ini pula tip penjagaan laptop untuk sesebuah laptop tahan lama. Baca tentangnya lagi pada pautan di bawah.

Ini Tip Penting Dan Mudah Penjagaan Laptop Supaya Tahan Lebih Lama

Ini Mungkin 10 Sebab Laptop Anda Selalu Slow Dan Tidak Responsif


Mahu Kurangkan Kemalangan, Polis Cadang Remaja Guna Motosikal 70cc Dan Ke Bawah

Menjengah umur 16 tahun, pastinya ramai remaja khususnya remaja lelaki yang berminat untuk mendapatkan lesen motor untuk menunggang di jalan raya secara sah.

Meskipun sah untuk menunggang di jalan raya, golongan yang terdiri daripada umur 16-20 tahun ini mencatat jumlah kemalangan tertinggi di Malaysia mengikut peringkat umur. Menunggang motosikal dengan laju dan merbahaya antara yang menjadi punca utama kemalangan berlaku.

Sehubungan dengan itu, Ketua Penolong Pengarah (Penguatkuasaan) Jabatan Siasatan dan Penguatkuasaan Trafik Bukit Aman, Bakri Zainal Abidin telah mencadangkan kepada Majlis Keselamatan Jalan Raya (MKJR) dan Kementerian Pengangkutan supaya remaja berusia 16 hingga 20 tahun hanya dibenarkan menunggang motosikal di bawah 70cc menjelang 2025.

Kesukaran polis membendung amalan rempit di seluruh negara, beliau menyifatkan model kapcai yang dijual di pasaran sebagai sumber yang mendorong kehancuran generasi muda.

Difahamkan model yang sering menjadi pilihan dan idaman para remaja adalah model Yamaha Y15ZR atau lebih dikenali dengan nama Ysuku yang mampu mencapai kelajuan sehingga 160km/j.

Untuk pengetahuan, cadangan memansuhkan penggunaan motosikal berkuasa rendah dibangkitkan sejak 13 tahun lalu oleh mendiang presiden Persatuan Pengguna Pulau Pulau (CAP), SM Mohamed Idris yang menggesa kerajaan hanya membenarkan penunggang motosikal berusia 17 hingga 21 tahun menunggang motosikal berkuasa 70cc dan ke bawah.

Berdasarkan cadangan yang dikeluarkan oleh Ketua Penolong Pengarah (Penguatkuasaan) Jabatan Siasatan dan Penguatkuasaan Trafik Bukit Aman, Bakri Zainal Abidin, adakah anda bersetuju sekiranya anak remaja pada tahun 2025 hanya dibenarkan menunggang motosikal 70cc dan ke bawah bagi mengurangkan kadar kemalangan.

Tular pada bulan ini apabila tular sebuah video cubaan wheelie daripada seorang seorang kanak-kanak yang sekaligus mengundang kerisauan buat para netizen.

Motosikal Lagi Besar Daripada Yang Menunggang, Cubaan ‘Wheelie’ Berbahaya Ini Buat Netizen Risau

Reaksi Tenang ‘Rider’ Ini Jawab Rungutan Dalam Bahasa Inggeris Buat Pelanggan Tidak Jadi Marah


Mahu Kurangkan Kos Operasi, Elon Musk Sedia Kurangkan Pekerja Twitter

Elon Musk baru sahaja mengambil alih perkhidmatan media sosial terkemuka Twitter. Selepas menjadi pemilik mutlak syarikat tersebut, Elon Musk telah melakukan beberapa perubahan dalam memastikan platform Twitter boleh terus bersaing dengan yang lain.

Terbaharu, Elon Musk kini dilaporkan telah mengarahkan untuk mengurangkan pekerja Twitter. Menerusi memo yang dikeluarkan, Elon Musk telah mengarahkan para pengurus untuk menyenaraikan pekerja yang perlu dibuang. Buat masa ini tidak diketahui berapakah peratusan pekerja yang bakal terkesan dengan pembuangan itu.

Sebelum ini, Elon Musk juga telah membuang CEO dan CFO Twitter. Untuk pekerja Twitter yang lain, pengurangan dijangka akan dilakukan sebelum 1 November sekaligus memberi peluang untuk Elon Musk tidak membayar pemberi saham kepada pekerja yang dibuang.

Difahamkan Elon Musk perlu membayar sejumlah wang besar pampasan mencecah ratusan juta ringgit kepada sejumlah pihak di dalam Twitter. Dengan usaha mengelakkan kos bertambah, beliau mengambil langkah drastik untuk membuang individu yang memegang saham Twitter.


Mahu Kurangkan Kos Operasi, Meta Rancang Untuk Membuang Ribuan Pekerja Minggu Ini

Jika sebelum ini platform Twitter dilaporkan membuang ribuan pekerja, kini giliran Meta pula untuk berbuat sedemikian di mana sudah kedengaran sejak beberapa bulan yang lalu. Hal ini kerana prestasi Meta yang tidak memberangsangkan pada tahun ini.

Menurut laporan WSJ, Meta bakal mengambil tindakan membuang pekerja dalam seawal Rabu pada minggu ini. Ini juga merupakan buat pertama kalinya dalam syarikat itu melakukan pengurangan tenaga kerja dalam skala besar.

Meta dilaporkan mempunyai lebih 87,000 kakitangan pada penghujung September 2022. Pengurangan tenaga kerja ini adalah antara langkah yang diambil bagi mengurangkan kos operasi sehingga 10% setiap bulan seperti yang diumumkan oleh Zuckerberg sebelum ini.

Nilai saham syarikat menjunam lebih 70% selepas Facebook mengubah haluan untuk menfokuskan pada platform metaverse berbanding media sosial mereka. Malah, laporan sebelum ini juga menyatakan dunia Meta yang dihasilkan mempunyai jumlah pengguna aktif bulanan yang sangat rendah.

Tindakan Meta menggurangkan tenaga kerja ini sudah boleh dijangka kerana mengikuti jejak langkah sejumlah syarikat teknologi utama dunia dalam menggurangkan kos operasi. Di samping itu, pembekuan penambahan kakitangan juga diimplementasi kerana dunia meramalkan berlakunya kemelesetan ekonomi pada tahun hadapan.


Mahu Kurangkan Penularan COVID-19, Media Prima Jayakan Program Vaksinasi Kepada 1,500 Kakitangan

Sebagai langkah untuk memudahkan serta membantu para pekerja mendapatkan vaksin dalam menjalani kehidupakan seharian, Media Prima Berhad (MPB) pada 6 Julai 2021 telah menjayakan program vaksinasi kepada 1,500 kakitangan tetap, kontrak serta vendor di bawah Program Vaksin Selangor (SelVAX).

Menurut Pengarah Eksekutif Kumpulan MPB, Rafiq Razali, inisiatif ini dijalankan bagi membolehkan warga kerja memperoleh vaksin dalam tempoh dua minggu sekaligus membolehkan kakitangan dapat bertugas dari rumah dengan selamat.

Selain itu, beliau memaklumkan matlamat MPB bukan sahaja memfokuskan kepada kakitangan sebaliknya kepada individu pihak mereka kerap berurusan.

Program vaksinasi MPB yang berlangsung selama tiga hari bermula semalam yang dikendalikan SelVAX ini menerima hampir 6,000 penerima vaksin sehari. Operasi PPV yang dijalankan ini turut memudahkan orang ramai di mana para penerima tidak perlu menunggu giliran yang lama dalam mendapatkan vaksin.

Peranan kakitangan media yang sentiasa berhubung dan berkhidmat pada masyarakat ini mendesak golongan ini untuk segera mendapatkan vaksin dalam usaha untuk mengurangkan penularan dalam industri.

Sebagai rekod, Media Prima Bhd berjaya mencatat keuntungan bersih yang tinggi sebanyak RM4.2 juta sepanjang suku pertama 2021

Media Prima Bhd Catat Keuntungan Bersih Sebanyak RM4.2 Juta Pada Suku Pertama 2021

ntv7 Masih Terus Beroperasi Dan Tidak Ada Perubahan Pemilikan, Kata Media Prima


Mahu Lariskan Jualan, Wanita Ini Sanggup Jual Telefon Terpakai Bersama Gambar Seksi

Mahu jual telefon terpakai sememangnya tidak mudah yang disangka. Namun, jika anda sertakan bersama konten panas  sudah pasti menarik minat ramai orang lebih-lebih lagi yang kaki gatal.

Menerusi ciapan seorang pengguna Twitter @sondesix, beliau menjumpai satu tangkap layar yang menawarkan sebuah telefon pintar terpakai bersama gambar panas si pemiliknya. Dapat dilihat gambar panas itu memenuhi ruangan galeri  telefon tersebut dan ditawarkan sebagai pakej untuk pembeli ‘bertuah’.

LMAO, she’s selling her used phone and you will get her photos in the gallery app for free if you buy it. pic.twitter.com/YRxrTzsB5e

Malah, pemilik yang berasal daripada Indonesia itu tanpa segan silu mempromosikan telefon pintar tersebut secara terbuka di IG dan cuba menjualnya kepada pengikut akaun. Di samping itu. dikatakan telefon pintar itu berada dalam keadaan 99% masih bagus untuk menarik lagi minat orang untuk membelinya.

Perkara ini sekaligus mencuri perhatian pengguna internet yang mana sangat terkejut dengan teknik penjualan itu.  Di samping berjaya menarik minat ramai untuk mendapatkannya, ada yang risau akan salah guna gambar tersebut untuk tujuan penipuan.

Anda diingatkan jangan sesekali cuba membuat jualan peranti terpakai sebegini kerana bukan sahaja menjatuhkan maruah diri malahan identiti anda boleh disalah gunakan di dalam talian. Ketahuilah bahawa keselamatan identiti jauh lebih berharga jika nak dibandingkan dengan harga sesebuah peranti itu.


Mahu ‘Lawan’ Marvel Dan DC, Indonesia Tampilkan Teaser Filem Superhero Satria Dewa: Gatotkaca

Indonesia memperagakan buat kali pertama filem Satria Dewa: Gatotkaca yang memaparkan sedikit pengenalan mengenai ‘hero’ baharu bagi wayang Indonesia. Menurut pengarahnya, Hanung Bramantyo, dia dan pihak produksi sedang berusaha untuk menjadikan filem Satria Dewa: Gatotkaca sebaik mungkin agar ia tidak ketinggalan berbanding filem adiwira luar negara seperti Marvel dan DC.

Teaser selama 30 saat itu dibuka dengan adegan Gatotkaca lakonan Rizky Nazar jatuh dari ketinggian. Teaser itu kemudian menunjukkan Rizky Nazar menjerit dan menutup pergaduhan Gatotkaca dengan watak lain.

— Hanung Bramantyo (@Hanungbramantyo) February 22, 2022

“Walaupun ini filem tempatan, kami tetap mendorong diri, kebolehan kami, untuk meneroka kebolehan kami, sekurang-kurangnya dari satu segi,” kata Hanung dalam tayangan teaser Satria Dewa: Gatotkaca. “Secara teknikal, memang jelas kita akan ketinggalan. Tapi dari segi perasaan, cerita dan macam-macam boleh dinikmati,” sambungnya.

Satria Dewa: Gatotkaca telah memulakan proses produksi sejak 2019. Namun produksi filem ini tergendala akibat pandemik COVID-19. Selain itu, pihak produksi juga mengambil masa yang lama untuk memproses susunan visual menggunakan CGI (Computer Generated Imagery) sehingga akhirnya mengeluarkan ‘look’ pertama pada Selasa lalu.

Gatotkaca merupakan watak wayang yang sangat popular. Hanung berkata wayang merupakan nilai baginya yang boleh diubah dalam pelbagai bentuk termasuk filem, “Saya melihat wayang sebagai nilai, bukan sebagai sesuatu yang saya sembah. Bagi saya, jika nilai itu positif, kenapa tidak. Bagi yang melarang, saya rasa boleh kerana dikhuatiri wayang akan digunakan untuk ibadah. Mungkin, ” kata Hanung seperti dilaporkan oleh CNN.

8 filem tidak mainstream Indonesia yang sarat mesej dan berbaloi ditonton. Rujuk pautan di bawah untuk membaca.

8 Filem Tidak ‘Mainstream’ Indonesia Yang Sarat Mesej Dan Berbaloi Ditonton

Sisi Lain Poligami Diangkat Menerusi Filem Ini Tetap Bisa Bikin Penonton Menangis

Selepas 4 Tahun, Netizen Teruja Filem Sekuel Pengabdi Setan Sah Bakal Ditayangkan Tahun Ini


Mahu Lebih Dekat Bersama Pendengar, Tan Sri Tony Fernandes Bakal Lancarkan ‘Podcast’

Sebut mengenai Tan Sri Tony Fernandes pasti seluruh Malaysia mengenalinya. Berjaya membangunkan syarikat AirAsia membuatkan beliau diidolakan ramai.

Terbaharu, sebagai usaha untuk berkongsi lebih banyak pengalaman dan pandangan beliau dalam pelbagai isu, Tan Sri Tony Fernandes dilaporkan bakal lancarkan podcast berjudul Talks with Tony.

Podcast ini bakal mengupas pelbagai topik menarik yang telah membantu membentuk jati diri beliau pada hari ini. Menarik, terdapat beberapa tokoh dan usahawan terkemuka bakal tampil dalam podcast terdiri daripada will.i.am, Presiden UFC Dana White dan penerbit dan komposer David Foster

Talks with Tony boleh diakses melalui aplikasi Syok mulai 1 Ogos, selain di laman web rasmi TalkswithTony dari 2 Ogos serta menerusi platform podcast, termasuk Spotify, Google dan Apple dari 8 Ogos.

Ikuti episod pertama yang memaparkan sisi berbeza Tan Sri Tony Fernandes menerusi topik kejayaan, kegagalan, tabiat dan lain-lain. Apakah satu perkara pelik mengenainya yang hanya diketahui oleh beberapa orang sahaja? Nantikan jawapannya di episod pertama pada minggu ini.

Tony Fernandes pada akhir tahun lalu dilaporkan telah menjual hartanah 125 ekar di Scotland. Ketahui lebih lanjut dengan klik pautan di bawah.

Selepas Menjadi ‘Rider’ Makanan, Tony Fernandes Dilaporkan Jual Hartanah 125 Ekar Di Scotland

Tony Fernandes Dakwa Cara Pemerintah Tangani COVID-19 ‘Mengerikan’


Mahu Lengkapkan Rekod 30-0, Pengurus Beri Bayangan Khabib Bakal ‘Kembali’

Tidak dinafikan impak dan aura Khabib Nurmagomedov telah membuatkan mereka yang tidak pernah menonton Ultimate Fighting Championship (UFC) juga turut memberi perhatian kepada sukan ini.

Pengumuman persaraan Conor McGregor daripada dunia UFC yang dibuat pada Jun lalu diikuti dengan Khabib Nurmagomedov baru-baru ini secara tidak langsung telah membuatkan UFC hilang seri berikutan kehilangan dua individu yang dikenali ramai.

— Ali Abdelaziz (@AliAbdelaziz00) November 10, 2020

Dalam pada itu, pengurus Khabib Nurmagomedov menerusi laman Twitter beliau baru-baru ini telah membuatkan orang ramai teruja selepas memuat naik sebuah tweet merujuk kepada rekod yang diimpikan Khabib iaitu 30-0. Sebagai rekod Khabib kini 29 perlawanan tanpa kalah dan cuma perlukan satu lagi perlawanan untuk mencapai target.

Sebelum ini, Dana White selaku presiden UFC telah memujuk Khabib untuk mempertimbang semula persaraan beliau serta kembali bertarung di UFC.

Berbeza pula dengan janji Khabib kepada ibunya dimana beliau memaklumkan pertarungan beliau bersama Justin Gaethje baru-baru ini adalah yang terakhir. Semuanya dibuat kerana beliau tidak lagi dapat bertarung tanpa ayahnya disisi.

I would prefer still to see Khabib vs Tony, Tony has the Jits to beat Khabib I don’t want to see GSP come back. If it’s at 155 then I believe Khabib wins, too big of weight cut for GSP. Any other weight than 155, then Khabib has no fuckin chance to beat GSP.

— Derek Price (@KelekaPrice1991) November 10, 2020

Meskipun orang ramai mengimpikan perlawanan semula antara Khabib dengan Conor McGregor, peminat UFC nampaknya lebih teruja untuk menyaksikan Khabib bertemu Tony Ferguson. Hal ini kerana Tony Ferguson dikatakan lawan sebenar buat Khabib Nurmagomedov.

Setakat ini, Khabib Nurmagomedov masih belum mengeluarkan sebarang kenyataan mengenai pilihannya sama ada untuk terus bersara atau kembali buat kali yang terakhir.

Conor McGregor yang dianggap musuh utama Khabib Nurmagomedov turut mengucapkan takziah seusai mendengar berita mengenai pemergian bapa Khabib.

Berhenti Kelahi Seketika, Conor McGregor Ucap Takziah Buat Bapa Khabib

Mahu Tunai Janji Ibu, Khabib Nurmagomedov Umum Bersara Daripada UFC